**NACIONALINĖ ŠVIETIMO AGENTŪRA**

ANYKŠČIŲ ANTANO VIENUOLIO PROGIMNAZIJOS VEIKLOS

TEMINIO IŠORINIO VERTINIMO ATASKAITA

2023-06-07 Nr. A-72

Vilnius

**ĮVADAS**

**Vizito laikas** – 2023 m. gegužės 15–18 d.

**Išorinio vertinimo tikslas** – įvertinti kokybės krepšelį gavusios mokyklos padarytą pažangą.

Anykščių Antano Vienuolio progimnazijos (toliau – progimnazija, mokykla) teminis išorinis vertinimas atliktas vadovaujantis Mokyklų, siekiančių gauti kokybės krepšelį, skirtą mokinių ugdymosi pasiekimams gerinti, sąrašu, patvirtintu Lietuvos Respublikos Švietimo, mokslo ir sporto ministro 2021  m. liepos 22 d. įsakymu Nr. V-1321 „Dėl Mokyklų, siekiančių gauti kokybės krepšelį, skirtą mokinių ugdymo pasiekimams gerinti, sąrašo patvirtinimo“, Lietuvos Respublikos Švietimo, mokslo ir sporto ministro 2018 m. rugpjūčio 28 d. įsakymu Nr. V-707 „Dėl Kokybės krepšelio skyrimo bendrojo ugdymo mokykloms tvarkos aprašo patvirtinimo“, Lietuvos Respublikos Švietimo, mokslo ir sporto ministro 2023 m. sausio 4 d. įsakymu Nr. V-15 „Dėl mokyklų, vykdančių bendrojo ugdymo programas, veiklos teminio išorinio vertinimo, organizuojamo 2023 metų I pusmetį, vertinimo temos, klausimų ir rodiklių nustatymo“, Mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašu, patvirtintu Lietuvos Respublikos Švietimo, mokslo ir sporto ministro 2007 m. balandžio 2 d. įsakymu Nr. ISAK-587 „Dėl Mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašo patvirtinimo“.

Vertinant progimnazijos padarytą pažangą analizuoti šie dokumentai: 2021 m., 2022 m., 2023  m. Nacionalinių mokinių pasiekimų patikrinimų (toliau – NMPP) duomenys, mokinių pasiekimų ir pažangos suvestinės bei fiksavimo dokumentai, mokytojų savianalizės anketos, Švietimo valdymo informacinėje sistemos (toliau – ŠVIS) ir Anykščių r. savivaldybės administracijos Švietimo skyriaus pateikti duomenys, progimnazijos interneto svetainėje skelbiama informacija, 2022 m. patvirtintas bei vėliau patikslintas Mokyklos veiklos tobulinimo planas, Mokyklos veiklos tobulinimo plano įgyvendinimo ataskaita (už 2022 m. veiklos tobulinimo metus), 2022 m. mokyklos veiklos kokybės įsivertinimo duomenys, progimnazijos direktorės 2020 m., 2021 m., 2022 m. metinės veiklos ataskaitos, 2020–2024 m. strateginis, 2022 m. ir 2023 m. veiklos ir 2021–2022 m. m., 2022–2023 m. m. ugdymo planai. Priimant vertinimo sprendimus remtasi vertintojų pokalbių su mokyklos administracijos atstovais, mokytojais, mokiniais, Progimnazijos tarybos, Metodinės tarybos, projekto ,,Kokybės krepšelis“ (toliau – KK) grupės atstovais surinkta informacija, 45 stebėtų ugdomųjų veiklų protokolais, mokyklos vidaus erdvių stebėjimu, jų funkcionalumo ir panaudojimo įvertinimu.

1. **MOKYKLOS KONTEKSTAS**

Anykščių Antano Vienuolio progimnazija yra Anykščių miesto centre, Anykščių regioninio parko teritorijoje. Mokyklos teritorija pritaikyta vykdyti ugdymą lauke bei gamtoje (įrengtos dvi lauko klasės, gamtinis – sveikatingumo takas, yra viena mobili klasė).

Mokyklos vertinimo metu mokėsi 502 mokiniai (20 klasių komplektų) ir pagal besimokančių mokinių skaičių buvo didžiausia mokykla savivaldybėje. Mokinių skaičius per pastaruosius trejus metus augo: 2020–2021 m. m. mokėsi 479 mokiniai (20 klasių komplektų), 2021–2022 m. m. – 494 mokiniai (21 klasių komplektų). Mokslo metų eigoje mokinių kaita nėra didelė.

ŠVIS duomenimis mokykloje yra 52 (10,3 proc.) integruotai mokomų specialiųjų ugdymosi poreikių turinčių (toliau – SUP) mokinių: (15 mokinių 28,8 proc.) – vidutinių, (34 mokiniai 65,4 proc.) – didelių, (3 mokiniai 5,8 proc.) – labai didelių specialiųjų ugdymosi poreikių).

Mokinių specialiuosius ugdymosi poreikius laiku pastebi mokytojai, vertina Vaiko gerovės komisija. Nemokamą maitinimą gauna 45 (8,96 proc.) mokiniai. Iš viso mokykloje nemokamai maitinama 164 mokiniai (119 mokinių yra 1–2 klasių mokiniai, kurie gauna nemokamą maitinimą nevertinant tėvų pajamų). Mokykloje dirba pagalbos mokiniui specialistai: mokytojo padėjėjas – 4 et., socialinis pedagogas – 1 et., specialusis pedagogas – 1,5 et., psichologas – 0,5 et. Iš 47 mokykloje dirbančių mokytojų – 6 (12,7 proc.) mokytojai, 20 (42,6 proc.) vyresnieji mokytojai, 19 (40,4 proc.) mokytojai metodininkai, 2 (4,3 proc.) mokytojai ekspertai, 6 mokytojai moko kelių mokomųjų dalykų.

 Progimnazijos direktorės metinės veiklos užduotys tinkamai orientuotos į ugdymo proceso tobulinimą ir mokinių pasiekimų gerinimą: 2021 m. ir 2022 m. numatyta po tris metines veiklos užduotis, 2023 m. ‒ keturios metinės veiklos užduotys. Užduočių įgyvendinimo pamatavimui suformuluoti tiek kokybiniai, tiek kiekybiniai kriterijai. 2021 m. numatytos užduotys orientuotos į ugdymo kokybės gerinimą, akcentuojant individualią mokinių pažangą bei socialinių emocinių kompetencijų plėtojimą mokykloje, stiprinant mokytojų ir mokinių tarpusavio ryšius, tęsiant pasirengimą mokyti mokinius nuotoliniu ugdymo proceso organizavimo būdu. Progimnazijos direktorės pasiektų rezultatų vykdymas 2021 m. metais įvertintas labai gerai. Direktorės 2022 m. veiklos ataskaitoje siekti rezultatai ir jų vertinimo rodikliai orientuoti į rezultatus, pavyzdžiui, užduotis – ,,Koordinuoti ESFA finansuojamo projekto „Gerinti mokinių pasiekimus diegiant Kokybės krepšelį“ įgyvendinimą: prie pasiektų rezultatų ir jų rodiklių konkrečiai išvardinti pasiekti rezultatai (sudaryta darbo grupė projekto veiklų įgyvendinimui, parengtas MVTP 2022 –2023 m., 2022 m. panaudota ir įsisavinta 86,52 proc. suplanuotų MVTP Kokybės kepšelio lėšų ir kt.); Tinkamai suplanuotos bei įvykdytos kitos užduotys ‒ ,,Pasiruošti atnaujinto ugdymo turinio (UTA) įgyvendinimui“ ir ,,Sudaryti sąlygas kiekvieno mokinio individualiai pažangai“. Progimnazijos direktorės pasiektų rezultatų vykdymas 2022 m. metais įvertintas labai gerai. 2023 m. numatytos užduotys orientuotos į ESFA finansuojamo projekto „Gerinti mokinių pasiekimus diegiant Kokybės krepšelį“ įgyvendinimą (tęstinė užduotis), pasirengti įgyvendinti atnaujintas bendrąsias programas, užtikrinti kokybišką įvairių poreikių mokinių ugdymo įvairovę, pasirengti įgyvendinti įtraukųjį ugdymą, užtikrinti vieningą finansų valdymo, apskaitos ir darbo užmokesčio sistemos naudojimą. Numatytoms užduotims suformuluoti kokybiniai ir kiekybiniai rodikliai. Progimnazijos direktorės 2021 m., 2022 m., 2023 m. užduotyse tinkamai numatyti mokyklos pažangą ir mokinių pasiekimus įrodantys rodikliai ir atsiskaitymas už jų pasiekimą, paveikiai siejama su „Kokybės krepšelio“ projekto veiklomis.

Progimnazija yra pirmoji mokykla Lietuvoje, naudojanti Izraelio mokslininko E. M. Goldratto sukurtą TOCfE ( toliau TOC) – Apribojimų teorijos švietimo sistemoje metodiką. Progimnazijoje sėkmingai diegiamos TOCfE nuostatos – išmokyti mokinius mąstyti, surasti problemų priežastis, nusistatyti tikslus, spręsti konfliktus, mokiniams suteikti mąstymo ir mokymosi įrankius.

Anykščių r. savivaldybės administracijos Švietimo skyriaus specialistai konsultavo ir teikė pagalbą rengiant bei įgyvendinant progimnazijos „Kokybės krepšelio“ projekto veiklos tobulinimo planą, nuolat stebi mokyklos veiklą, palaiko bendruomenės inicijuojamus bei įgyvendinamus įvairius projektus, iniciatyvas.

1. **MOKYKLOJE UŽTIKRINAMOS PAŽANGOS KRYPTINGUMO IR VEIKLOS TVARUMO STIPRIEJI IR TOBULINTINI ASPEKTAI**

**Stiprieji veiklos aspektai**

1. Atskaitomybė tėvams ir visuomenei apie ugdymo(si) rezultatus (1.1. Mokyklos pasiekimai ir pažanga – 3 lygis, išskirtas aspektas – 4 lygis).
2. Mokinių pasiekimus gerinantis optimalus išteklių paskirstymas (3.1. Perspektyva ir bendruomenės susitarimai – 4 lygis, išskirtas aspektas – 4 lygis).
3. Projekto “Kokybės krepšelis” tikslų įgyvendinimą užtikrinanti progimnazijos veiklos tobulinimo kultūra. (3.1. Perspektyva ir bendruomenės susitarimai – 4 lygis, išskirtas aspektas – 4 lygis).
4. Pokyčių tvarumą užtikrinanti lyderystė (3.2. Lyderystė – 4 lygis).
5. Mokinių ugdymo(si) galimybes stiprinanti progimnazijos tinklaveika (3.6. Mokyklos tinklaveika – 4 lygis).

**Tobulintini veiklos aspektai:**

1. Mokinio asmeninės pažangos įsivertinimas pamokoje. (1.1. Mokyklos pasiekimai ir pažanga – 3 lygis, išskirtas aspektas – 3 lygis).
2. Ugdymo(si) diferencijavimas, individualizavimas, suasmeninimas siekiant kiekvieno mokinio pažangos (2.1. Ugdymo(si) organizavimas – 3 lygis, išskirtas aspektas – 2 lygis).
3. **ĮSIVERTINIMO VEIKSMINGUMO MOKYKLOS PAŽANGAI VERTINIMAS**

Progimnazijos veiklos kokybės įsivertinimą organizuoja ir vykdo direktorės įsakymu sudaryta veiklos kokybės įsivertinimo grupė. Ši darbo grupė taip pat koordinuoja ir projekto ,,Kokybės krepšelis“ veiklas. Progimnazijos bendruomenei svarbi įsivertinimo kultūra, nes, kaip pokalbių metu teigė projekto ,,Kokybės krepšelis“ grupės nariai, mokyklos vadovai, įsivertinimas yra integrali mokyklos veiklos dalis, skatinanti bendruomenės narių bendradarbiavimą sprendžiant problemas, tobulinant veiklą, siekiant veiklų tvarumo.

Progimnazijoje veiklos įsivertinimas atliekamas vadovaujantis Mokyklos, įgyvendinančios bendrojo ugdymo programas veiklos kokybės įsivertinimo metodika, patvirtinta Švietimo ir mokslo ministro 2016 m. kovo 29 d. įsakymu Nr. V-267. Į progimnazijos veiklos įsivertinimo procesus įsitraukia daugelis pedagoginių darbuotojų, mokinių, tėvų. Įsivertinimo duomenys naudojami įvairiais lygmenimis (mokyklos bendruomenei – rengiant strateginį, metinius įstaigos veiklos planus, mokytojams – ilgalaikius mokomojo dalyko, pamokos planus ir kt.), siekiant geresnės ugdymo kokybės. Duomenimis remtasi rengiant 2020–2024 m. progimnazijos strateginį, „Kokybės krepšelio“ projekto mokyklos veiklos tobulinimo planą, mokyklos metinius veiklos planus, mokyklos direktorės metines ataskaitas ir kitus veiklos dokumentus. Progimnazijos strateginiame plane 2020–2024 m. bendruomenė susitarė dėl trijų tikslų: gerinti pamokos kokybę siekiant individualios mokinių pažangos, stiprinti kiekvieno mokyklos bendruomenės nario asmeninę atsakomybę už susitarimais pagrįstą saugią mokymo(si) aplinką, kurti modernią, mokymąsį skatinančią aplinką.

Apibendrinę progimnazijos įsivertinimo procesą, gautus rezultatus, atlikę stebėtų pamokų, dokumentų, pokalbių analizę, darome išvadą, kad priimti veiklos tobulinimo sprendimai yra tinkami. Progimnazijoje argumentuotai pasirenkama analizuoti mokinio asmeninei pažangai svarbius ugdymo aspektus, tinkamai išskiriamos aktualios kaitos kryptys. Įgyvendinamos suplanuotos priemonės padedančios gerinti pamokos kokybę, padedančios siekti individualios mokinių pažangos bei stiprinti kiekvieno mokyklos bendruomenės nario asmeninę atsakomybę už susitarimais pagrįstą saugią mokymo(si) aplinką.

1. **MOKYKLOJE UŽTIKRINAMOS PAŽANGOS KRYPTINGUMO IR VEIKLOS TVARUMO VERTINIMAS**

Atlikę progimnazijos teminį išorinį vertinimą pažangos kryptingumo ir veiklos tvarumo užtikrinimo tema, vertintojai konstatuoja, kad Anykščių Antano Vienuolio progimnazija tinkamai nusimatė tobulinimo tikslą ir uždavinius, pasirinko paveikias veiklas jiems pasiekti. Progimnazija gerai įgyvendina Mokyklos veiklos tobulinimo planą, kryptingai planuoja veiklų tęstinumo ir tvarumo užtikrinimą. Pažanga padaryta visose vertinimo srityse: *Rezultatai*(3 lygis), *Ugdymas(is) ir mokinių patirtys* (3 lygis), *Lyderystė ir vadyba* (4 lygis).

Išvada daroma įvertinus ugdymo(si) rezultatų kokybę ir mokinių daromą pažangą (rodiklis 1.1.), ugdymo(si) organizavimo lankstumą, potencialumą (rodiklis 2.1.), perspektyvą ir bendruomenės susitarimus (rodiklis 3.1.), lyderystę (rodiklis 3.2.), progimnazijos tinklaveiką (rodiklis 3.6), pedagogų profesinį augimą ir jų veikimą kartu (rodikliai 3.4., 3.7., 3.8.). Kai kurie progimnazijos veiklos aspektai (3.3. Mokyklos savivalda – 3 lygis; 3.5. Bendradarbiavimas su tėvais, globėjais – 3 lygis) nesiejami su progimnazijos Veiklos tobulinimo plano įgyvendinimu (plane nenumatytas nei tiesioginis nei netiesioginis vaidmuo suplanuotose veiklose) ir neturi ryškesnės įtakos progimnazijos pažangai minėto plano kontekste, todėl šioje ataskaitoje detaliai neaprašomi. Šių rodiklių kai kurie aspektai atsispindi sąsajose su kitais rodikliais, pvz. progimnazijos savivaldos institucijų veikla atsiskleidžia rodiklių 3.1., 3.2, 3.4. aprašyme, o bendradarbiavimo su tėvais aspektai atsiskleidžia rodiklio 1.1. aprašymuose.

**4.1. Kaip mokykla įgyvendina mokyklos veiklos tobulinimo planą?**

**4.1.1. Mokyklos veiklos tobulinimo planas**

KK projektas pradėtas vykdyti nuo 2022 m. vasario mėnesio. Numatytas tikslas: *Gerinti kiekvieno mokinio pasiekimus, organizuojant šiuolaikines pamokas, laiku teikiant pagalbą.* Mokyklos KK projekto veiklas atspindi mokyklos misiją *Sudaryti  tinkamas sąlygas kokybiškam mokymui(si), teikti pradinį, pagrindinio išsilavinimo pirmos dalies išsilavinimą ir vykdyti  neformaliojo švietimo programas, atsižvelgiant į mokinių poreikius ir gebėjimus* Planas pristatytas mokytojų susirinkime, aptartos konkrečių veiklų vykdymo, planavimo strategijos, terminai. Dalykų mokytojai KK projekto veiklas integravo į dalykų planus. Pavyzdžiui: siekė ambicingo tikslo, taikė TOC įrankius, suasmenino užduotis užsienio kalbos pamokose.

KK projekto lėšomis įsigytos sensorinės integracinės priemonės autizmo spektrą turintiems mokiniams, atnaujinti 3 pagalbos specialistų ir 1 logopedo kabinetai, įgytos planšetės su ausinėmis užsienio kalbų mokymui, įrengta mini laboratorija praktikos darbams ir eksperimentams biologijos kabinete. Įgyta 10 išmanių ekranų, 15 nešiojamų kompiuterių. Tai sustiprino IKT taikymą pamokose bei suasmeninto užsienio kalbų ugdymo galimybes, pagerino pamokos kokybę bei sudarė sąlygas mokiniams siekti aukštesnių rezultatų. Tikslinga lėšų investicija į mokytojų kompetencijų tobulinimą – organizuota 48 val. mokymo programa: modulis „Apribojimų teorijos (TOC)“ įrankių taikymas ugdant mokinių kritinį mąstymą“ ir modulis ,‚IKT ir interaktyvūs įrankiai pamokoje“. Tai leido mokytojams įvairiau ir patraukliau organizuoti ugdymo(si) procesą, sudarė galimybes mokiniams personalizuoti savo mokymąsi, įvairiais būdais patirti mokymosi sėkmę. Išanalizavus mokinių pažangos ir pasiekimų gerėjančius rodiklius, tarpinius KK veiklų įgyvendinimo rezultatus, daroma išvada, kad progimnazija kryptingai ir tikslingai įgyvendina KK veiklos tobulinimo planą.

**4.1.2. Mokyklos veiklos tobulinimo plano / planų įgyvendinimo vertinimas**

|  |  |
| --- | --- |
| **Rodiklis, vertinimo lygis** | **Vertinimo pagrindimas** |
| 1.1. Mokyklos pasiekimai ir pažanga,3 lygis | Rezultatyvumas yra potencialus.Įvertinus progimnazijos potencialą ir ugdymo proceso kokybės siekius, numatytus įgyvendinti KK projekte, mokinių pasiekimų ir pažangos pamatavimas pamokoje yra paveikus.* Progimnazijos 2020–2024 m. strateginiame plane numatytas uždavinys *Gerinti pamokos kokybę siekiant individualios mokinių pažangos* rodo, kad mokyklai svarbu ir rūpi, kaip užtikrinti kiekvieno mokinio optimalią asmeninę pažangą mokantis. Mokykla nuosekliai vykdo kiekvieno mokinio pažangos stebėjimą, fiksavimą ir vertinimą.
* 2022 m. NMPP matematikos 4 kl. mokinių rezultatų vidurkis (63,8 proc.) yra 4,7 proc. didesnis už savivaldybės vidurkį (59,1 proc.), atitinka šalies vidurkį (63,3 proc.). NMPP skaitymo 4 kl. mokinių rezultatų vidurkis (46,3 proc.) yra 7,9 proc. žemesnis už savivaldybės vidurkį (54,2 proc.), lyginant su šalies (54,6 proc.) – 8,3 proc. mažesnis. 2022 m. NMPP 6 kl. matematikos (42,7 proc.) rezultatai prastesni už šalies (46,8 proc.) ir geresni nei savivaldybės (42,4 proc.) vidurkis. 8 kl. mokinių NMPP rezultatai gamtos (52 proc.), socialinių mokslų (52,8 proc.), matematikos (42,5 proc.) geresni už šalies (atitinkama 8 klasių mokinių matematikos NMPP rezultatų vidurkis (44,3 proc.) yra 8,1 proc. didesnis už savivaldybės (36,2 proc.), o lyginant su šalies vidurkiu (41 proc.) 3,3 proc. didesnis. 8 klasių mokinių NMPP skaitymo mokyklos rezultatų vidurkis (70,3 proc.) yra 5,6 proc. aukštesnis už savivaldybės vidurkį (64,7 proc.), o lyginant su šalies vidurkiu (66,2 proc.) 4 proc. aukštesnis.
* NMPP 2023 m. 4 kl. mokinių rezultatai, matematikos skirtumas nuo šalies vidurkio:  -11,8; nuo savivaldybės vidurkio: -2,5. Skaitymo:-10,8 skirtumas nuo šalies vidurkio ir -0,7 skirtumas nuo savivaldybės vidurkio. NMPP 2023 m. 8 kl. mokinių rezultatai, matematikos skirtumas nuo šalies vidurkio:  +0,9; nuo savivaldybės vidurkio: +3. Skaitymo:-0,4 skirtumas nuo šalies vidurkio ir +1,5 skirtumas nuo savivaldybės vidurkio.
* Įvertinus 2021–2022 mokslo metų bei NMPP rezultatų analizę įgyvendinant mokyklos veiklos tobulinimo plane (MVTP) numatytas veiklas (1.3–1.6) nuo 2022 m. kovo mėn. 3 ir 4 klasių mokiniai per vieną savaitinę lietuvių kalbos ir matematikos pamokas skiriami į dvi grupes suasmeninant ugdymą pagal mokinių individualius gebėjimus ir poreikius (apmokant mokytojams iš KK projekto lėšų), nuo 2022 m. rugsėjo mėn. 3–8 klasių didelį mokymosi potencialą turintiems mokiniams skiriami po 1 val. per savaitę lietuvių kalbos, matematikos ir gamtos mokslų moduliai (apmokant mokytojams iš KK projekto lėšų), 6 ir 8 klasių mokiniai per lietuvių kalbos ir literatūros pamokas mokiniai dalijami į grupes (kritiniam mąstymui ugdyti) (taikant TOC priemones įsigytas iš KK projekto lėšų), 7 ir 8 klasių mokiniams skiriama papildoma matematikos pamoka (aukštesniųjų mąstymo gebėjimų ir problemų sprendimo gebėjimų ugdymui, apmokant mokytojams iš KK projekto lėšų). Pokalbyje su progimnazijos taryba, tėvai patikino, kad yra patenkinti mokyklos priimamais sprendimais dėl mokinių pasiekimų ir pažangos: numatytų pagalbos priemonių mokiniams veiksmingumu – tikslinių konsultacijų, lietuvių kalbos ir matematikos dalykų pamokų dalinimo į grupes 3–4 klasėse.
* Vizito metu, vertintojai pokalbiuose su bendruomene fiksavo, kad daugelis mokinių analizuojančių savo individualią pažangą dalis – keliant ambicingus tikslus, lankant mokytojų skiriamas tikslines konsultacijas pagerėjo vidutiniškai 6 proc. lyginant 2021 metus su 2022 ir 2023 metais.
* Įgyvendinant KK projektą planuota, kad 1–4 klasių mokinių, pasiekusių aukštesnįjį ir pagrindinį lygį padidės 1–2 proc., o nepatenkinamas lygis bus 0 proc. Išanalizavus mokinių pasiekimų duomenis įgyvendinant KK projektą, nuo 2020 m. iki 2023 m. II trimestro, mokinių besimokančiu aukštesniuoju lygiu 1–4 klasėse pokytis – 7,6 proc.; pagrindiniu lygiu 1–4 klasėse – 2,8 proc.; patenkinamu lygiu pokytis 5,7 proc. didesnis nei tikėtasi sumažinti; nepatenkinamu lygiu – pokytis 0,02 proc. didesnis nei tikėtasi sumažinti. Mokinių besimokančiu aukštesniuoju lygiu 5–8 klasėse pokytis – 3,66 proc.; pagrindiniu lygiu – pokytis +1,45 proc., patenkinamu lygiu pokytis 5,2 proc. didesnis nei tikėtasi sumažinti; nepatenkinamu lygiu 5–8 klasėse 0 proc. (pasiektas planuotas projekto pabaigoje).
* Įgyvendinant KK projektą planuota, kad 3 klasių mokinių, pasiekusi lietuvių kalbos aukštesnįjį ir pagrindinį pasiekimų lygius padidės 3 proc. 3 kl. lietuvių kalbos aukštesnįjį ir pagrindinį pasiekimų lygius – 58,03 proc.(pablogėjo, nepasiekta), o matematikos – 62,5 proc. (stebimas paveikus pokytis). Vykdomas dalinimas į grupes, turi teigiamą pokytį, kuris stebėtas 75 proc. pamokų.
* Mokyklos veiklos tobulinimo plane numatyta, 7 klasių mokinių, pasiekusių matematikos aukštesnįjį pasiekimų lygį padidės 2 proc. (pokytis + 7,1); planuota, kad 3 proc. sumažės mokinių, pasiekusių patenkinamą pasiekimų lygį (nuo 25 proc. iki 22 proc.). Pasiekta 23,9 proc. 8 klasių mokinių, pasiekusių pagrindinį pasiekimų lygį padidės 3 proc. (nuo 47 proc. iki 50 proc.).(Pokytis – 4,8 proc.). Vertintojai pastebi, kad įgyvendinant KK veiklas, mokinių pasiekimams ir pažangai gerėti reikalingas ilgesnis laiko tarpas.
* 2022–2023 m. m. anglų kalbos5–8 kl. mokinių, pasiekusių aukštesnįjį pasiekimų lygį padidės 2 proc. 5–7 klasėse pasiekta. 8 klasėse matomas pozityvus pokytis. Vertintojai daro išvadą, kad pamokose taikomas susasmeninimas, naudojant iš KK projekto lėšų įgytus išmanius ekranus, planšetes ir ausines yra paveikūs.
* Iš KK projekto, 2022 m. pravestos 304 tikslinės konsultacijos l–4 klasių ir 551 konsultacija 5–8 klasių mokiniams, buvo paveikios daugelio mokinių pasiekimų ir pažangos gerinimui.
* Visi 5–8 klasių auklėtojai taikė TOC įrankį ,,Ambicingas tikslas" mokinių pasiekimų pažangai, įgyvendinant KK projekto MVTP 1.1 veiklą „Tobulinti mokytojų kvalifikaciją, įgyvendinant kvalifikacijos tobulinimo programą (48 val.). (žr. rodiklį Ugdymo (si) organizavimas). Daugelyje pamokų vertintojai stebėjo įgytų kompetencijų taikymą ir paveikumą mokinių pasiekimams ir pažangai.
* Siekiant SUP mokinių individualios pažangos ir pasiekimų gerinimo, įgyvendinant mokyklos veiklos tobulinimo plano 1 uždavinį „Plėtoti asmeninio ugdymo sąlygas, atsižvelgiant į individualius kiekvieno mokinio poreikius, visiems SUP mokiniams yra teikiama psichologo, spec. pedagogo, soc. pedagogo ir logopedo pagalba, mokiniams padeda 6 mokytojo padėjėjai (4 pareigybes), mokytojas konsultantas (ASS turintiems mokiniams); po pamokų veikia visos dienos mokyklos grupė (pagal projektą VEGA), kurios veikloms vykdyti patalpos buvo papildytos taktilinėmis, TOC įrankio priemonėmis, vyksta (ABA metodika (taikomoji elgesio terapija), nuo 2023 m. PECS ugdymo metodika) (skirtos įtraukiajam ugdymui) specialistų ir mediatoriaus konsultacijos mokiniams ir jų tėveliams (pagal Vega projektą).
* 2023 m. progimnazijos mokiniai dalyvavo 12 mokyklinių, 18 Anykščių savivaldybės ir 16 šalies konkursų, 4 tarptautiniuose projektuose bei konkursuose. 44 mokiniai laimėjo prizines vietas rajone (2022 m. – 39) (pokytis +5).
* 2022 m. progimnazijos įsivertinimo duomenimis, 89,8 proc. mokinių „Visiškai sutinka“ ir „Ko gero sutinka“ su teiginiu „Mokytojai tiki mano gebėjimu mokytis, mano sėkme, galimybe pasiekti aukštesnių rezultatų“.
* Iš vertintojų 45 stebėtų pamokų fiksuotas pamokos aspekto *Kiekvieno mokinio pasiekimai ir pažanga* apibendrintas vertinimas labai gerai 7 pamokose (15,6 proc.) gerai 23 pamokose (51,1 proc.), patenkinamai 15 pamokų (33,3 proc.)., vertinimo vidurkis ‒ 2,82 (žr. 1 lentelė).
* 12 stebėtų pamokų (26,7 proc.) vertintojai fiksavo pamokos aspekto *Rezultatyvumas* apibendrintą vertinimą, kaip tobulintiną, kuriose kiekvieno mokinio pažanga neapibendrinta ar nematuojama, mokinių pasiekimai neaiškūs.
* 20 proc. stebėtų pamokų vertinimui buvo taikomi daugeliui mokinių paveikūs metodai.

Vertintojai daro išvadą, kad progimnazijos mokinių pasiekimai yra paveikūs. Dalyvavimas KK projekte turi teigiamą poveikį mokinių kompetencijų ūgčiai, mokymosi pasiekimų gerinimui ir kiekvieno mokinio individualiai pažangai.  |
| 2.1. Ugdymo(si) organizavimas,3 lygis  | Diferencijavimas, individualizavimas, suasmeninimas yra neišskirtinis * Progimnazijos KK projekto veiklos tobulinimo plane numatytas uždavinys *Plėtoti suasmeninto ugdymo sąlygas, atsižvelgiant į individualius kiekvieno mokinio poreikius*. Jam pasiekti progimnazija nusimatė tobulinti mokytojų kvalifikaciją, įgyvendinant kvalifikacijos tobulinimo programą (48 val.): modulį „Apribojimo teorijos (TOC) įrankių taikymas ugdant mokinių kritinį mąstymą“ ir modulį „Kinestetinio mokymo(si) stilius, metodai“ .
* Ši veikla tęsiama 2022–2023 m. m. ir koreliuoja su mokyklos strateginio plano tikslu *Gerinti kiekvieno mokinio pasiekimus, organizuojant šiuolaikines pamokas ir teikiant savalaikę pagalbą*. Šiuo tikslu KK projekto lėšomis 2022 m. mokytojams organizuoti 2 modulių mokymai (po 16 val.) „Apribojimo teorijos (TOC) įrankių taikymas ugdant kritinį mąstymą“ ir „IKT ir interaktyvūs įrankiai pamokoje“, kuriuose dalyvavo 79 proc. mokyklos pedagogų (projekto pabaigoje po trečio modulio nusimatytas, kad dalyvaus 85 proc.). 2021–2022 m. m. I trimestre TOC įrankius taikė 35 proc. pedagogų. 2021–2022 m. m. 50 proc. pedagogų ir 100 proc. auklėtojų (pasiekta). 35 proc. pamokų taikomas kinestetinis metodas. Daugelis mokytojų džiaugiasi praktiniais šio metodo mokymais.
* Mokytojai iš dalies paveikiai pripažįsta mokinių skirtybes, atsižvelgia organizuodami ugdymo(si) procesą. Atsižvelgiant į daugelio mokinių mokymosi rezultatus, individualius poreikius, lanksčiai stengiasi kiekvienam suteikti pagalbą.
* Vertintojų pateiktoje anketinėje apklausoje mokytojams „3  Stiprieji  ir 2 tobulintini pamokos veiklos aspektai“ (anketos tikslas – įvertinti pačių mokytojų įžvalgas apie pamokos stipriuosius ir tobulintinus aspektus), iš 37 užpildžiusių pedagogų, 8 (21,6 proc.) aspektą „Diferencijavimas, individualizavimas, suasmeninimas“, įvardino, kaip tobulintiną.
* Vizito metu iš 45 vertintojų stebėtų pamokų vertintojai fiksavo pamokos aspekto *Vadovavimas kiekvieno mokinio ugdymuisi* apibendrintą vertinimą: labai gerai 16 pamokose (35,6 proc.), gerai 23 pamokose – (51,1 proc.), patenkinamai 6 pamokose (13,3 proc.) (žr. 1 lentelė).
* 37 (61,4 proc.) pamokose iš 45 stebėtų pamokų *Diferencijavimas, individualizavimas, suasmeninimas* kaip stiprusis pamokos aspektas išskirtas 7 pamokose (18,9 proc.). Šiose pamokose mokytojai sudarė sąlygas mokiniams pasirinkti, susiasmenintas, paveikias užduotis, kryptingai, veiksmingai diferencijavo ugdymo turinį pagal gebėjimus, veiklą grindė mokinių žiniomis, patirtimi, siejo su gyvenimiška patirtimi pagal mokymosi lygius: aukštesnįjį, pagrindinį, patenkinamą. Puikūs pavyzdžiai fiksuoti 8a kl. lietuvių k., 5a kl. anglų k., 2c kl. matematikos, 6b kl. istorijos, 8b kl. geografijos, 2a kl. pasaulio pažinimo ir 8a kl. fizikos pamokose, o 30 stebėtų pamokų (84,1 proc.) užduotys nebuvo diferencijuojamos.
* 2021–2022, 2022–2023 m. m. progimnazijos ugdymo plane nurodyta, kad sudaromos atskiros grupės pagal mokinių gebėjimus nuo 2–8 kl. anglų k. 3–4 kl. lietuvių k. ir literatūros, matematikos. Taip pat visiems mokiniams sudarytos sąlygos mokytis atsižvelgiant į mokinių gebėjimus ir poreikius, teikiamos ilgalaikės ir trumpalaikės ir tikslinės konsultacijos.
* Stebėtų pamokų protokoluose fiksuota, kad 35 proc. užduotys diferencijuojamos ir individualizuojamos aukštesniųjų mąstymo gebėjimų ugdymo tikslais (2021 m. planuota 45 proc.), taip pat ne mažiau kaip 70 proc. mokytojų taiko personalizuoto mokymosi metodus, būdus ir formas (2021 m. planuota 65 proc.; pokytis +10 proc.).
* Pokalbiai su KK projekto įgyvendinimo grupe, kuri šiuo metu atlieka mokyklos veiklos kokybės įsivertinimo funkciją, dalykų mokytojų grupių atstovais, 5–8 klasių mokiniais, progimnazijos taryba patvirtino, kad mokiniams sudaromos sąlygos darbui grupėse pagal daugelio mokinių poreikius, tačiau vertintojai diferencijavimą stebėjo 49 proc. pamokų.
* Stebėtas mokytojų padėjėjų trūkumas, pvz. 2 c klasėje yra 9 SUP mokiniai, kuriems reikalingi pastovūs 3 padėjėjai, o nuolat dirba vienas. Siekiant tęsti KK projekto metu vykdomas veiklas ir užtikrinti veiksmingą pagalbą pamokose, reikėtų papildomai įsteigti du mokytojo padėjėjo etatus.
* Mokykla KK projekto veiklos tobulinimo plano antrame uždavinyje „Vykdyti individualios pagalbos priemonių plėtrą“ numatė sudaryti sąlygas teikti suasmenintą ugdymą ir konsultacijas mokiniams, tėvams ir mokytojams atnaujinant švietimo pagalbos specialistų kabinetus (2.2 veikla). Iš KK projekto lėšų įsigytos priemonės (žr. 3.1. Perspektyva ir bendruomenės susitarimai. Aspektas *Optimalus išteklių paskirstymas*) paveikios.
* Iš KK projekto lėšų įsigytos (žr. 3.1. Perspektyva ir bendruomenės susitarimai. Aspektas *Optimalus išteklių paskirstymas*) logopedo pagalbai teikti, priemonės, baldai. 2021–2022 m. m. logopedo užsiėmimus lankė 59 mokiniai, turintys logopedinių sutrikimų, iš kurių 19 proc. buvo koreguoti fonologiniai sutrikimai. 2022–2023 m. m. 70 proc. pratybas lankiusių mokinių buvo koreguoti fonologiniai sutrikimai.

Ugdymosi integralumas lankstus. * Dokumentų analizė, pokalbiai su įvairiomis tikslinėmis grupėmis rodo, kad KK projekto įgyvendinimas sudaro tinkamas galimybes ugdymosi integralumui, mokymosi patirčių tarpdiscipliniškumui. Prasmingos integracijos siekiama vedant integruotas pamokas, popamokinius renginius, stovyklas, įgyvendinant projektus, rengiant konferencijas, organizuojant edukacines išvykas. Remiantis pokalbiais su mokyklos bendruomene, įsivertinimo dokumentais, KK projektas sustiprino integruotą veiklą mokykloje.
* Mokykloje paveikiai vykdomas skaitmeninis ugdymas. 2022–2023 m. m. 1–4 klasių mokiniams 2 pamokos per savaitę vyksta IKT kabinete. Vizito metu vertintojai stebėjo integruotas pamokas su IKT ir jų paveikumą KK projekto įgyvendinimui.
* Mokykla, siekdama stiprinti patyriminį ugdymąsi KK projekto lėšomis, 2021–2022 m. m. 17 proc. pasaulio pažinimo, gamtos ir žmogaus ir biologijos pamokose buvo organizuojami laboratoriniai bei eksperimentiniai darbai. 2021–2022 m. I trim. – 2 proc., 2021–2022 m. m. pabaigoje 8 proc. pasaulio pažinimo, gamtos ir žmogaus, biologijos ir geografijos pamokų vyko gamtoje, o 2022–2023 m. m. 10 proc. (pokytis +2 proc.). Pokalbyje mokytojai akcentavo, kad tęsdami pradėtas veiklas  tikisi užtikrinti mokinių praktinio ir integralaus ugdymo(si) tęstinumą ir tvarumą. Vizito metu, vertintojai stebėjo geografijos, gamtos ir žmogaus ir biologijos pamokas gamtoje (mokyklos kieme), kurių metų praktinės veiklos paveikios 80 proc. mokinių. Pokalbiai su mokiniais, mokytojais, gimnazijos taryba patvirtino šių pamokų potencialą patyriminiam ugdymui.
* Iš KK projekto lėšų 2022 metais 310 mokiniams (5–8 kl.) suorganizuota 11 išvykų į regioninius parkus, organizuotos patyriminio ir integralaus ugdymosi dienos.
* Progimnazija, siekdama įgyvendinti KK projekto veiklas: „Mokinių patyriminio ugdymo stiprinimas“, „Mokinių praktinės, tiriamosios ir projektinės veiklos plėtojimas“, organizavo integruoto ugdymo dienas 5–8 klasių mokiniams. Veiksmingai rėmėsi partneryste su vietos bendruomene, įvairiomis organizacijomis, sudarydama sąlygas mokiniams ugdytis savivaldumą ir gamtamokslines kompetencijas (žr. 3.1. Perspektyva ir bendruomenės susitarimai. Aspektas *Mokyklos tinklaveika*). Progimnazijos mokytojų ir mokinių tiriamieji darbai paskelbti Europos Sąjungos piliečių mokslo iniciatyvoje „Plastic Pirates – Go Europe!”, dalyvaujama tarptautinėje NASA programoje „Globe“, pažintinių žygių projekte „Gamtos detektyvai“.
* Išanalizavus 45 vertintojų stebėtų pamokų protokolus, pamokos aspekto *Mokymosi patirtys* apibendrintas vertinimas: labai gerai vertinta 13 pamokų (28,9 proc.), gerai 22 pamokose (48,9 proc.), patenkinamai 10 pamokų (22,2 proc.) stebėtų pamokų; vertinimo vidurkis ‒ 3,07 (žr. priedas 1). Aspektas *Ugdymo(si) integralumas* kaip stiprus pamokos aspektas išskirtas 26 pamokose (57,8 proc.). Vertintojai ugdymosi integralumą stebėjo 35 pamokose, iš kurių šis aspektas labai gerai įvertinta 9 pamokose (25,7 proc.), gerai – 20 pamokų (57,2 proc.) ir patenkinamai – 6 pamokose (17,1 proc.). Labai gerai vertintos šio aspekto pamokos: 2b ir 4b kl. lietuvių kalbos, 4a ir 5a kl. anglų kalbos, 6a ir 8c kl. geografijos, 2c kl. matematikos, 6c kl. gamtos ir žmogaus ir 6c muzikos. Šiose pamokose buvo siekiama prasmingų tarpdalykinių ryšių. Mokiniams aktyviai komunikuojant, pristatant, konstruojant, taikant patyriminio mokymosi būdus, veiksmingai buvo kuriamas aktyvus, savivaldus mokymosi procesas, buvo taikomi interaktyvūs metodai, TOC loginė šaka ir kinestetinis metodas, tačiau 6 pamokose (17,1 proc.) vyko pasyvus, neskatinantis integralaus bei patyriminio mokymosi, procesas, kur dominavo mokytojo veikla, daliai mokinių pritrūko mokytojo padėjėjo pagalbos, aktyvių mokymosi būdų, prasmingesnės integracijos.

Apibendrinant pateiktus duomenis, vertintojai daro išvadą, kad ugdymo(si) integralumas tinkamas. Dalis integralių veiklų įvykdyta KK projekto lėšomis. Ugdymo(si) organizavimo įvairovė tinkama.* Siekiant užtikrinti įvairovę ugdant, ugdomoji veikla orientuojama į kiekvieno mokinio sėkmę, atsižvelgiant į jo poreikius, gebėjimus. Progimnazijoje veikė 16 įvairų krypčių neformaliojo švietimo būrelių 2021–2022 m. m. ir 18 – 2022–2023 m. m. (pokytis +2). Užimtų mokinių skaičius padidėjo 5 proc. ir siekia 84 proc. 2022–2023 m. m.; 2021–2022 m. – 79 proc. (pokytis +5). SUP turinčių mokinių, dalyvaujančių neformaliojo švietimo veiklose, skaičius padidėjo 2 proc. ir siekia 50 proc. 2022–2023m. (2021–2022 m. 48 proc.).
* Mokykloje vykdoma visos dienos mokyklos veikla pagal VEGA projektą, siekiant užtikrinti SUP turinčių mokinių užimtumą ir įsitraukimą po pamokų, kurios paveikumą patvirtino pokalbiai su bendruomene.
* KK projekto lėšomis 1–4 klasių mokiniams organizuoti edukaciniai užsiėmimai su rašytojais, kuriuose dalyvavo 235 mokiniai, siekiant padidinti bibliotekos mokinių skaitytojų skaičių 10 proc. 2021–2022 m. m. 70 proc., o siektina reikšmė 2022–2023 m. m. – 80 proc.
* KK projekto lėšomis organizuoti mokymai mokytojams, pagalbos specialistams, mokiniams ir tėvams sudaro galimybes daugeliui mokinių ugdytis kritinį mąstymą, taikyti IKT mokymuisi, siekti individualios mokinio pažangos ir pasiekimų (žr. 1.1. Mokyklos pasiekimai ir pažanga. Aspektas *Rezultatyvumas*), „Socialinių emocijų kompetencijų plėtojimas“ (64 val. I ir II moduliai).
* KK krepšelio lėšomis užsakytas ir vykdytas 2023 m. SEKA tyrimas siekiant paveikaus socialinio, emocinio ugdymo progimnazijoje.
* Progimnazijos įsivertinimo duomenimis, „*Aš turiu įvairių galimybių dalyvauti mane dominančiose veiklose*” 2022 m. pritarė „Visiškai sutinku“ ir „Ko gero sutinku“ – 87, 6 mokinių, o *„Per pamokas mes dirbame ir individualiai ir grupėmis“,* „Visiškai sutinku“ ir „Ko gero sutinku“ – 93 proc. mokinių. Pokalbių su bendruomene ir pamokų stebėjimo metu, 70 proc. pamokų vertintojai stebėjo įvairias darbo formas – individualią veiklą, veiklas porose, grupėse.
* 2022 m. organizuotos edukacinės kelionės ir vykdyta 5–8 klasių mokinių gamtotyrinė veikla Asvejos, Biržų, Krekenavos ir Sartų regioniniuose parkuose, dalyvavo 310 mokinių ir atliko integruotas užduotis. A. Baranausko ir A. Vienuolio-Žukausko memorialiniame muziejuje vyksta lietuvių kalbos pamokos; Arklio muziejuje – edukacijos „Prakalbintas molis“. B. Buivydaitės muziejuje organizuojama integruoto ugdymo diena „Meistrelio diena“ dalyvauja visi pradinių klasių mokiniai; istorinės pamokos vyko ant Palatavio ir Liudiškų piliakalnių. Lajų take vyksta gamtos pamokos, skirtos Žemės dienai, tradicinėms šventėms paminėti. Ugdymo plane pasirenkamas dalykas yra ekonomika, veikia 5–8 klasių 10 ekonominių bendrovių, kurios savo veiklą planuoja ir vykdo visus metus: organizuoja renginius, muges, akcijas visai mokyklos bendruomenei. Ypač populiariu renginiu tapo Kalėdinių meduolių labdaros aukcionas, kurio metu surinktos lėšos panaudojamos mokyklos aplinkoms gerinimui ir priemonių įsigijimui. Organizuojama integruoto ugdymo diena „Sveikatos miestas“.
* Vertintojai konstatuoja, kad renginių organizavimas ar dalyvavimas projektuose su kitomis Anykščių rajono institucijomis yra veiksmingas, nes stiprina ne tik socialinius ryšius, bet ir mokinių bendrąsias bei dalykines kompetencijas.
* Pamokos aspektas *Įvairovė* išskirtas 25 (55,6 proc.) pamokose iš 45 vertintojų stebėtų pamokų; kaip stiprus pamokos aspektas išskirtas 18 pamokų (72 proc.):  6a ir 8c kl. geografijos, 1a, 2b, 3a, 3b ir 4b kl. lietuvių kalbos, 4a, 5b ir 7a kl. anglų kalbos, 4c, 6a ir 8a kl. matematikos, 4c logopedinio užsiėmimo, 7a kl. biologijos, 6c kl. etikos, 4b kl. soc.pedagogo užsiėmimo ir 6c kl. muzikos pamokose. Šiose pamokose visiems mokiniams buvo sudaryta galimybė patirti įvairius veiksmingus mokymosi būdus, įvairias užduotis, skatinančias bendradarbiavimą, kūrybiškumą, kritinį mąstymą, veiksmingai buvo taikomi TOC ir kinestetinis metodai.

Ugdymo(si) organizavimo įvairovė skatina atskleisti ir įprasminti skirtingą mokinių patirtį ir gebėjimus, stiprina mokinių motyvaciją ir individualią pažangą. |
| 3.1. Perspektyva ir bendruomenės susitarimai, 4 lygis  | Planų gyvumas tinkamas.* Progimnazijos KK projekto veiklos įgyvendinimo grupė, Metodinė bei progimnazijos tarybos teikia išvadas ir rekomendacijas rengiant progimnazijos strategiją bei veiklos planus. Įgyvendinant progimnazijos KK veiklos planą išsamiai analizuotos plane numatytos ugdymo (si) proceso veiklos ir pasiekti rezultatai.
* Planų, programų laikymasis ir įgyvendinimas – akivaizdus visoje mokyklos veikloje ir stebimas daugelio veiklų tvarumas. Pokalbiuose su bendruomenės nariais gauta informacija leidžia daryti išvadą, jog daugelis mokyklos bendruomenės narių bendradarbiauja kasdienėje veikloje, priimant sprendimus bei atsakingai dalyvauja įgyvendindami iškeltus mokyklos tikslus ir uždavinius, tiki, kad galės tęsti pradėtas veiklas ir pasibaigus KK projektui (plačiau apie tai pateikta rodiklio 3.1. aprašyme).
* Atlikus progimnazijos 2023–2025 m. strateginio, 2022, 2023 m. veiklos ir 2021–2022 ir 2022–2023 m. m. ugdymo planų bei mokyklos veiklos tobulinimo plano analizę, pastebėta, kad planų tikslai, uždaviniai ir juose suplanuotos priemonės nuoseklios ir koreliuoja tarpusavyje. Planus rengia skirtingos darbo grupės, aktyviai į diskusijas įsitraukia mokytojai, siekiama planų tarpusavio dermės, pokalbių metu tariamasi apie veiklų tvarumą. Planai pagal poreikį atnaujinami ir patikslinami: mokyklos ugdymo planas, mokyklos veiklos kokybės planas, ilgalaikiai planai.
* Iš vertintojų stebėtų 45 pamokų protokolų matyti, kad aspektas *Planų gyvumas* kaip stiprusis pamokos aspektas fiksuotas 24 (53,3 proc.) pamokose. Šiose pamokose gerai suplanuota pamokos struktūra, veiklų nuoseklumas, taikyti paveikūs metodai beveik visiems mokiniams, stebėtas veiksmingas pastoliavimas. Geri *Planų gyvumas* pavyzdžiai stebėti 1a, 1b ir 4a kl. lietuvių kalbos, 7a kl. matematikos, 7a kl. biologijos pamokose.

Apibendrinant pateiktus duomenis, vertintojai daro išvadą, kad progimnazijos planų gyvumas orientuotas į mokinių pasiekimų ir pažangos gerinimą. Optimalus išteklių paskirstymas kryptingas. * 2022 m. veiklos tobulinimo plane progimnazija išsikėlė tikslus iš KK projekto lėšų atnaujinti aplinkas, įsigyti priemones siekiant, kad pamoka taptų patrauklesnė, įdomesnė ir šiuolaikiška.
* Pokalbių metu mokinių savivaldos atstovai minėjo, kad pamokose tikslingai naudojamos KK projekto lėšomis įsigytos priemonės. Džiaugėsi, kad 90 proc. mokytojų naudoja interaktyvius ekranus, įvairias skaitmenines platformas, planšetes, todėl pamokos yra įdomesnės.
* KK projekto lėšomis nupirktos priemonės sudaro sąlygas teikti suasmenintą ugdymą ir konsultacijas mokiniams, tėvams ir mokytojams, prisideda prie mokinių fonetinių ir fonologinių sutrikimų šalinimo (žr. 2.1. Ugdymo(si) organizavimas). Įgyti 15 kompiuterių ir įrengta IKT pradiniam ugdymui klasė, skatina IKT integraciją (žr. 1.1. Mokyklos pasiekimai ir pažanga. Aspektas *Rezultatyvumas* ir 2.1. Ugdymo(si) organizavimas. Aspektas *Ugdymo (si) integralumas*). Įsigytos priemonės praktiniams, eksperimentiniams darbams atlikti stiprina mokinių patyriminį ugdymą (Žr. 2.1. Ugdymo(si) organizavimas. Aspektas *Ugdymo (si) integralumas*). Visų įgytų priemonių efektyvumą ir veiksmingumą, vertintojai stebėjo viso vizito metu, o jų potencialo efektyvumą patvirtino pokalbiai su bendruomenės nariais bei stebėtos pamokos.
* Išanalizavus 45 vertintojų stebėtų pamokų protokolus, pamokos aspekto *Ugdymo(si) aplinka* apibendrintas vertinimas: labai gerai vertinta 26 pamokose – 57,8 proc., gerai 16 pamokų – 36,6 proc., patenkinamai 3 pamokose – 6,7 proc. stebėtų pamokų; vertinimo vidurkis ‒ 3,51 (žr. priedas 1). Aspektas *Optimalus išteklių paskirstymas* išskirtas 40 pamokų; kaip stiprusis veiklos aspektas fiksuotas 39 pamokose. Šiose pamokose naudota įranga ir priemonės skatino mokinius pažinti, tyrinėti, skaitmeninis ugdymo(si) turinys padėjo mokomąją medžiagą geriau įsisavinti ir pasiekti asmeninės pažangos.

Apibendrinant pateiktus duomenis, vertintojai daro išvadą, kad progimnazijos optimalus išteklių paskirstymas yra potencialiai veiksmingas. KK projekto veiklomis ugdymo(si) aplinkos kuriamos paveikiai ir skatina mokinių mokymąsi; jos panaudojamos tinkamai, atsižvelgiant į mokinių poreikius. |
| 3.6. Mokyklos tinklaveika, 4 lygis  | Mokyklos tinklaveika kryptinga ir praplečia mokinių ugdymo(si) galimybes.* Progimnazija bendradarbiaudama su Anykščių r. savivaldybės A. Baranausko ir A. Vienuolio-Žukausko memorialiniu muziejumi, Anykščių r. savivaldybės Liudvikos ir Stanislovo Didžiulių viešąją biblioteka, Anykščių kultūros centru, kryptingai įgyvendino KK veiklas. 1–4 klasių mokiniams organizuoti edukaciniai užsiėmimai su rašytojais (3 grupės po 80 mokinių).
* KK projekto lėšomis, įvykdyta šalies konferencija „Mokytojo sėkmė = mokinio sėkmė?“. Mokytojai dalinosi KK sėkmėmis, skaityti pranešimai – „Kokybės krepšelis“ – kas tai?“, „Mokyklos aplinkos įveiklinimas geografijos ugdymo procese“, „Sėkmingos ir motyvuojančios aplinkos kūrimas, pasitelkiant skaitmeninius įrankius“, „Kinestetinių metodų ir projektinių veiklų naudojimas ugdymo procese“, „TOC metodai kuriant terapines pasakas.“
* Labai gerai bendradarbiaujama su Anykščių vietos bendruomene, įvairiomis visuomeninėmis organizacijomis, kitomis mokyklomis, palaikomi ryšiai su buvusiais mokiniais.
* KK projekto lėšomis, bendradarbiaujant su Lietuvos regioniniais parkais, organizuota 11 edukacinių išvykų 5–8 klasių mokiniams į regioninius parkus: Anykščių, Asvejos, Biržų, Krekenavos, Sartų. Dalyvavo virš 310 5–8 klasių mokinių, mokiniai atliko integruotas užduotis.
* Veiksminga mokyklos tinklaveika padeda siekti užsibrėžtų KK tikslų. Įgyvendinant progimnazijos veiklos tobulinimo plano uždavinį *Kurti palaikančią aplinką sėkmingam socialiniam ir emociniam ugdymui,* KK projekto lėšomis, bendradarbiaujant su Socialinio ir emocinio ugdymo institutu, 2023 m. progimnazijoje atliktas progimnazijos bendruomenės socialinės ir emocinės situacijos SEKA tyrimas. Analogiškas tyrimas buvo atliktas 2019 m. Tyrimo duomenys panaudojami planuoti ir įgyvendinti priemones, gerinančias mokinių savijautą progimnazijoje.
* Kūrybiškai bendradarbiaujama su Anykščių švietimo pagalbos tarnyba (tarnyba yra TOCfE atstovė Lietuvoje). Įgyvendinant progimnazijos veiklos tobulinimo plano uždavinį *Plėtoti suasmeninto ugdymo sąlygas, atsižvelgiant į individualius kiekvieno mokinio poreikius,* KK projekto lėšomis įgyvendinta progimnazijos pedagogų kvalifikacijos tobulinimo programa (48 val.) „Mokinių ugdymo poreikių tenkinimas, naudojant kritinio mąstymo, IKT ir kinestetinio mokymosi metodus“.
* KK projekto lėšomis, bendradarbiaujant su Socialinio ir emocinio ugdymo institutu buvo stiprinama ir tobulinama progimnazijos bendruomenės narių socialinė emocinė kompetencija: progimnazijos veiklos tobulinimo plane buvo siekiama 2023 m. – ne mažiau kaip 10 proc. padidės tėvų, teigiančių, kad „Mokykloje gera pagalba vaikams, turintiems asmeninių problemų namuose bei mokykloje“. SEKA, 2019 m. duomenys – 32 proc. SEKA, 2023 m. tyrimo duomenys – Tėvų, teigiančių kad "šioje mokykloje yra gera pagalba vaikams, turintiems kitų asmeninių problemų namuose ir mokykloje" visiškai ir sutinku atsakė 38,34 proc., nesu tikras atsakė 53,38 proc.
* Progimnazijos veiklos tobulinimo plane buvo siekiama 2023 m. ne mažiau kaip 10 proc. padidės mokinių, teigiančių, kad „Man lengva suvaldyti pyktį“. SEKA 2019 m. duomenys – 35 proc. SEKA, 2023 m. duomenys: 3–4 klasių mokinių, teigiančių, kad "man lengva suvaldyti pyktį" 2023 m. sutinku ir visiškai sutinku atsakė 45,27 proc., 5-8 kl. mokiniai – sutinku ir visiškai sutinku atsakė 26,03 proc., nesu tikras atsakė 30,05 proc.
* Progimnazija kasmet organizuoja patirties sklaidos renginius kitoms rajono ir šalies mokykloms, dalijasi (TOC, skaitmeninių įrankių naudojimo, kinestetinių metodų taikymas ugdymo procese, edukacinių priemonių ir erdvių įveiklinimas ugdymo procese ir kt. patirtimis), mokytojai veda atviras pamokas. 2022 m. pravestos 2 atviros pamokos švietimo specialistams iš Prancūzijos, 2023 m. – 8 rajono mokytojams.
* Progimnazijos partnerystės yra planuojamos, siekiama jų perspektyvumo bei periodiškai vertinama tinklaveikos nauda.
* Pokalbyje su progimnazijos tarybos nariais bei socialiniais partneriais tinklaveikos efektyvumas grįstas ilgalaikiu ir nuosekliu bendradarbiavimu bei ateities planais.

Veiksminga partnerystė praturtina progimnazijos mokinių mokymosi galimybes, sudaro sąlygas KK projekto veikloms įgyvendinti. |
| *Stiprieji mokyklos veiklos aspektai*  | Optimalus išteklių paskirstymas.Planų gyvumas padeda įgyvendinti išsikeltus mokyklos tikslus ir uždavinius. Mokyklos tinklaveika kryptinga ir praplečia mokinių ugdymo(si) galimybes. |
| *Tobulintini mokyklos veiklos aspektai* | Diferencijavimas, individualizavimas, suasmeninimas. |

**4.2. Kaip stebimas mokyklos suplanuotų tobulinimo veiklų, pasirinktų veiklos tobulinimo priemonių ir būdų įgyvendinimo nuoseklumas ir tinkamumas mokinių ugdymosi pasiekimams gerinti?**

**4.2.1. Mokyklos suplanuotų tobulinimo veiklų, pasirinktų veiklos tobulinimo priemonių ir būdų įgyvendinimo stebėjimas / stebėjimo sistema**

Stebėsenai skiriamas tinkamas dėmesys – progimnazija kaupia ir analizuoja mokinių pažangos, akademinių ir neakademinių pasiekimų, mokytojų savianalizės, švietimo stebėsenos rodiklius, kvalifikacijos tobulinimo, ugdymo proceso kokybės (pamokų stebėsenos) ir daugelį kitų duomenų. Progimnazijoje formuluojant ilgalaikius tikslus ar kasdienes užduotis darbuotojams, direktorė, direktorės pavaduotojai ugdymui priimdami planavimo, organizavimo ir kt. sprendimus, remiasi duomenimis. Remiantis turima patirtimi, progimnazija tinkamai užtikrino KK projekto veiklų poveikio mokinių pasiekimams ir pažangai stebėseną. Suburta KK projekto įgyvendinimo grupė atliko progimnazijos situacijos analizę bei pasitelkusi metodinių grupių pagalbą, parengė Mokyklos veiklos tobulinimo planą. Progimnazijos vadovai ir mokytojai pagal sutartus rodiklius kolegialiai stebi ir vertina pamokų kokybę, analizuoja pamokų stebėjimo protokoluose bei mokytojų savianalizės anketose fiksuotus duomenis. Projekto grupė, vykdydama KK projekto veiklų stebėseną, po pirmųjų įgyvendinimo metų išsikėlė problemą – įsivertinti kaip sekėsi gerinti kiekvieno mokinio pasiekimus organizuojant šiuolaikines pamokas ir teikiant savalaikę pagalbą, įgyvendinant projekto „Kokybės krepšelis“ veiklas. Stebėjimui ir įsivertinimui atrinkti raktiniai žodžiai, kurie tiesiogiai siejasi su KK projekto veiklų įgyvendinimu. Projekto grupė įvertino situaciją bei pateikė rekomendacijas ugdymo kokybei gerinti. Gautus tyrimo rezultatus įtraukė į 2023 m. progimnazijos veiklos planą, kuriame numatytos tikslingos priemonės rezultatams gerinti bei pasiekti MVTP sutartų rezultatų.

**4.2.2. Mokyklos suplanuotų tobulinimo veiklų, pasirinktų veiklos tobulinimo priemonių ir būdų įgyvendinimo stebėjimo / stebėjimo sistemos vertinimas**

|  |  |
| --- | --- |
| **Rodiklis, vertinimo lygis** | **Vertinimo pagrindimas** |
| 1.1.Mokyklos pasiekimai ir pažanga, 3 lygis  | Stebėsenos sistemingumas paveikus. * KK projekto laikotarpiu vykdyta tinkama suplanuotų veiklų bei mokinių pasiekimų ir pažangos stebėsena, fiksuoti ir analizuoti pokyčiai, jų tendencijos. Iš dokumentų analizės, pokalbių su progimnazijos vadovais, Metodine taryba, KK projekto įgyvendinimo grupe paaiškėjo, kad daugelyje (pedagogų kryptingo tobulinimosi, suasmeninto, pagalbos teikimo, integralaus ir patyriminio ugdymo, mokymosi aplinkų gerinimo) veiklų padaryta planuota pažanga. Tai patvirtina MVTP ataskaitos po pirmųjų įgyvendinimo metų kokybinių rodiklių pasiektos reikšmės, pvz.: 2021 m. NMPP 4 kl. mokinių matematikos aukštesnieji mąstymo gebėjimai pasiekė 50 proc. mokinių, o 2022 m. – 51,5 proc., 2020–2021 m. m. 7 klasių mokinių, pasiekusių matematikos aukštesnįjį pasiekimų lygį, pasiekė 18 proc., o 2021–2022 m. m. – 23 proc.; 4 klasių mokinių, pasiekusių lietuvių kalbos aukštesnįjį ir pagrindinį pasiekimų lygius 2021–2022 m. m. po I trimestro buvo 78 proc., o 2021–2022 m. m. pabaigoje – 80,5 proc. Sėkmingą KK projekto veiklų įgyvendinimą patvirtina ir 2022 m. mokyklos veiklos kokybės įsivertinimo duomenys: 86,6 proc. mokinių teigė, kad įvairių dalykų konsultacijos padeda geriau mokytis, 84,6 proc. mokinių mano, kad mokyklos įranga ir priemonės atitinka mokinių ir mokytojų poreikius, 94,7 proc. mokinių teigė, kad mokytojai naudoja įvairią įrangą (išmanius ekranus, mikroskopus, planšetes su ausinėmis ir kt.).
* Mokykloje susitarta dėl paveikios mokinių pasiekimų ir pažangos stebėsenos bei pagalbos mokiniams teikimo. KK projekto laikotarpiu vykdyta tinkama tikslinių grupių pasiekimų ir pažangos stebėsena, fiksuoti ir analizuoti pokyčiai, jų tendencijos. Progimnazijos vadovų ir mokytojų teigimu KK projekto metu buvo pradėtas taikyti ypač veiksmingas individualios kiekvieno mokinio pažangos aptarimas klasės auklėtojo kartu su toje klasėje dėstančiais dalyko mokytojais, tokie aptarimai vyksta kartą per trimestrą ir yra paveikūs, nes išsiaiškinamos mokymosi problemos, priežastys bei priimami susitarimai dėl individualios pagalbos mokiniui teikimo. 2022 m. įsivertinimo duomenimis, 81,7 proc. mokinių teigė, kad kartu su mokytojais analizuoja savo mokymąsi (padarytą pažangą). Pasak progimnazijos vadovų, mokytojų, šis principas ir toliau bus taikomas bei plėtojamas.
* Progimnazija, įgyvendinama socialinį emocinį ugdymą bei siekdama padėti mokiniams gerinti mokymosi pažangą ir pasiekimus, priėmė tinkamą susitarimą taikyti Apribojimų teorijos TOC įrankį ,,Ambicingas tikslas“. Klasės auklėtojas padeda mokiniams išsikelti mokymosi tikslą trimestrui, įsivardinti problemas, apsibrėžti siekiamą rezultatą. Pasiekti rezultatai su mokiniu aptariami po kiekvieno trimestro, reikalui esant, vyksta ir tarpiniai aptarimai. Kelis kartus per metus mokiniai pildo anketą ,,Kaip gyveni?“, klasės auklėtojai analizuoja gautus duomenis ir pagal poreikį operatyviai teikia reikiamą pagalbą, siekiant išvengti arba pašalinti problemas bei pagal poreikį informacija apie pokyčius ir reikalingą papildomą specialistų pagalbą perduodama socialiniam pedagogui, vyksta paveikus bendradarbiavimas tarp klasės auklėtojų ir pagalbos specialistų.
* KK projekto įgyvendinimo metu administracija ir mokytojai stebėjo 86 pamokas, iš kurių progimnazijos vadovai stebėjo 59 mokytojų pamokas ir 3 kitų pedagoginių darbuotojų (spec. pedagogo, logopedo, psichologo, socialinio pedagogo, klasių auklėtojų ir kt.) veiklas. Taip pat lygiagrečiai buvo analizuojamos mokytojų savianalizės anketos bei švietimo pagalbos specialistų veikla (pagalba mokiniui ir mokinio pažanga), kuri buvo vertinama metinio pokalbio metu. Apibendrinant stebėtų pamokų protokolų ir savianalizės anketų duomenis buvo išskirtos pamokos stipriosios ir tobulintinos veiklos sritys, priimti paveikūs susitarimai dėl veiklos tobulinimo.
* Iš 45 vertintojų stebėtų pamokų pamokos aspekto ,,Kiekvieno mokinio pažangos ir pasiekimų pagrįstumas“ apibendrintas vertinimas: labai gerai vertinta 15,5 proc., gerai – 51,1 proc., patenkinamai – 33,3 proc.; vertinimo vidurkis ‒ 2,82 (žr. priedas 1).
* 27 (60 proc.) iš 45 vertintojų stebėtų pamokų vertintojai fiksavo pamokos aspektą *Stebėsenos sistemingumas,* kuris pasižymėjo paveikia kiekvieno mokinio pažangos stebėsena, teiktas sistemingas, kryptingas grįžtamasis ryšys sėkmei patirti: kaip ypatingai veiksmingas šis aspektas stebėtas – 8 c, 8b, 6a kl. geografijos, 2c kl., 4c kl., 7a kl. matematikos, 2b kl., 4b kl. lietuvių k. ir literatūros, 7a kl. biologijos pamokose.
* Pokalbiuose su vertintojais progimnazijos direktore, Metodinės tarybos bei KK projekto įgyvendinimo grupės nariai teigė, kad vykdydami KK projekto veiklos plano įgyvendinimo stebėseną, nustatė, jog mokinių pasiekimų teigiamam pokyčiui turėjo įtakos socialinio emocinio ugdymo organizavimas (mokymai ir konsultacijos mokiniams, tėvams ir mokytojams/švietimo pagalbos specialistams), Apribojimų teorijos (TOC) įrankių ir kinestenių metodų taikymas, integruotas IKT pradiniame ugdyme, klasių dalijimas į grupes, patyriminio ugdymo organizavimas, įsigytos priemonės ir įranga.

Apibendrinant pateiktus duomenis, vertintojai daro išvadą, kad progimnazijoje paveikiai vykdoma suplanuotų veiklų stebėsena, numatomos priemonės rezultatų gerinimui, vertinamas kiekvieno mokytojo darbo poveikis ir progimnazijos indėlis į mokinių pažangą.Pasiekimų ir pažangos pagrįstumas paveikus, tačiau yra tobulintinas veiklos aspektas.* KK projekto tarpinės analizės duomenys rodo, kad šio projekto veiklų įgyvendinimas padarė poveikį daugelio mokinių pasiekimams, nors 2022 m. įsivertinimo duomenimis 81,7 proc. mokinių teigė, kad sistemingai analizuoja savo mokymąsi.
* Iš 45 vertintojų stebėtų pamokų pamokos aspekto *Vertinimas ugdant* apibendrintas vertinimas: labai gerai vertinta 20 proc., gerai – 51,1 proc., patenkinamai – 28,9 proc.; kaip stiprus pamokos aspektas išskirtas 24,4 proc. pamokų. Kaip ypatingai puikius pavyzdžius, kur stebėtas pozityvus, veiksmingas grįžtamasis ryšys, taikyti aiškūs vertinimo kriterijai, sudarytos sąlygos visų mokinių įsivertinimui, kuriamos sąlygos refleksijai ir taikomos įsivertinimui veiksmingos IKT (Quzziz, Mentimeter, Socrative ir kt.) vertintojai stebėjo 6c kl. gamtos ir pasaulio pažinimo, 1a kl., 4a kl., 6b kl., 2b kl., lietuvių k. ir literatūros, 6a kl., 8c kl. geografijos, 7a kl. biologijos, 5a kl. anglų k. pamokose.
* Vertintojų stebėtų pamokų metu mokytojų grįžtamasis ryšys ne visada teikė informaciją apie mokinių daromą pažangą, mažai skatino mokinius reflektuoti, dažnai trūko vertinimo ir įsivertinimo kriterijų aiškumo. Tai patvirtina stebėtų pamokų duomenys, nes 19 (42,2 proc.) pamokų aspektas *Pasiekimų ir pažangos pagrįstumas* įvardintas kaip tobulintinas aspektas. Atkreiptinas dėmesys, kad 14 pamokų šis pamokos aspektas buvo vertinamas 2 lygiu.
* Vertinimo ugdant, kaip reikšmingo mokymosi pokyčių stebėsenos aspekto, vidurkis – 2,91(žr. priedas 1);. Labai gerai ir gerai šis pamokos aspektas vertintas 32 (71,1 proc.) stebėtose pamokose. Aukščiausias pasiekimų ir pažangos vertinimo vidurkis – 3,14 fiksuotas matematikos pamokose, nedaug žemesnis – 3,07 – lietuvių k. pamokose. Veiksmingas vertinimo strategijų taikymas stebėtas aukštesnę kvalifikacinę kategoriją įgijusių, t. y. mokytojų ekspertų, pamokose – 3,67.

Apibendrinant pateiktus duomenis, vertintojai daro išvadą, kad progimnazijoje vertinimas ugdant suprantamas kaip neatsiejama mokinių mokymosi dalis, nes mokykloje yra priimta tinkamų susitarimų dėl mokinių pasiekimų ir pažangos vertinimo, tačiau atsižvelgiant į mokinių įvairovę ir siekiant daryti didesnį poveikį mokinių asmeninei pažangai, pasiekimų ir pažangos pagrįstumas išskiriamas kaip tobulintinas progimnazijos veiklos aspektas. Tikėtina, kad tikslingesnis mokinių įsitraukimas į mokymosi pasiekimų įsivertinimą pamokoje bei pasiektų rezultatų apmąstymą, darytų dar didesnį poveikį mokinių individualios pažangos augimui, motyvuotų ir skatintų prisiimti didesnę atsakomybę už savo mokymąsi.  |
| *Stiprieji mokyklos veiklos aspektai*  | Stebėsenos sistemingumas tinkamas. |
| *Tobulintini mokyklos veiklos aspektai*  | Mokinių pasiekimų ir pažangos įsivertinimas pamokoje. |

**4.3. Kaip mokyklos nusimatyti veiklos vertinimo rodikliai, jų aiškumas padeda įsivertinti veiklos pokytį ir stebėti poveikį mokyklos pažangai?**

**4.3.1. Mokyklos nusimatyti veiklos vertinimo rodikliai**

Progimnazijos veiklos kokybės įsivertinimas KK projekto kontekste buvo reikšmingas tiek rengiant Mokyklos veiklos kokybės tobulinimo planą (įsivertinant ir nustatant būtinų pokyčių kryptį), tiek nustatant rodiklius, lemiančius pokyčius, ir vykdant jų įgyvendinimo stebėseną. Nustatyti kiekybiniai rodikliai tinkamos apimties, nukreipti į priemonių įgyvendinimo rezultatus – mokytojų kompetencijų tobulinimą, patyriminio ir integralaus ugdymo(si) organizavimą, ugdymo(si) aplinkų modernizavimą, ugdomosios veiklos, orientuotos į mokinių suasmeninto ugdymo sąlygų stiprinimą, individualios pagalbos mokytojui plėtrą, vykdomų veiklų stiprinimą ir kt.

**4.3.2. Mokyklos nusimatytų veiklos vertinimo rodiklių turinio ir jų naudojimo vertinimas**

|  |  |
| --- | --- |
| **Rodiklis, vertinimo lygis** | **Vertinimo pagrindimas** |
| 3.1. Perspektyva ir bendruomenės susitarimai, 4 lygis | Atskaitomybė yra veiksminga. * Nacionalinei švietimo agentūrai atsiskaityta, parengus KK projekto veiklos tobulinimo ataskaitą už pirmuosius veiklos tobulinimo metus, tarpines ataskaitas. Projekto veiklų kryptingas įgyvendinimas atsispindi progimnazijos direktorės 2022 metų veiklos ataskaitoje, mokyklos 2022 metų veiklos ataskaitose.
* Progimnazijos vadovai nuolat teikia įvairaus pobūdžio ataskaitas savininko teises ir pareigas įgyvendinančiai institucijai.
* Iš pokalbių su mokytojais, administracija, kokybės įsivertinimo grupės nariais, mokiniais, dokumentų analizės, vertintojai konstatuoja, kad progimnazijos mokytojų tarybos posėdžiuose aptariami mokinių trimestrų pasiekimai, kas mėnesį aptariama individuali pažanga, klasės auklėtojai aptaria su mokiniais išsikeltus ambicingus tikslus aukštesniems mokymosi rezultatams siekti. Mokinių ir progimnazijos pasiekimų vertinimo rezultatais remiamasi informuojant tėvus ir visuomenę apie ugdymos(si) rezultatus ir kokybę. Mokytojai kasmet rengia savianalizę ir atsiskaito už metų veiklos pasiekimus, įvertina savo indėlį į progimnazijos bendruomenės gyvenimą. Visos susitartos informavimo apie individualią mokinių pažangą formos (pranešimai tėvams per TAMO, individualūs pokalbiai ir kt.) grindžiamos veiksminga atskaitomybe.
* Progimnazija turi mokinio individualios pažangos fiksavimo, analizavimo ir ugdymos(si) pagalbos teikimo tvarką, kuri padeda stiprinti mokiniui sąmoningą ir atsakingą požiūrį į savo mokymąsi, gerinti savo pasiekimus, skatinti nuolatinės mokinio asmenybinės brandos ir mokymosi pažangos ūgtį, tikslingą progimnazijos bendruomenės bendradarbiavimą, dalijimąsi atsakomybe su mokiniais ir jų tėvais, kryptingą mokytojų tobulėjimą mokantis vieniems iš kitų ir iš savo veiklos. Atvykti pokalbiams su bet kuriuo darbuotoju ar mokytoju gali visi pageidaujantys tėvai. Mokinių tėvai yra informuojami apie savo vaikų pažangą ir pasiekimus naudojantis elektroniniu dienynu, susirinkimų ar individualių susitikimų metu.
* Progimnazijos interneto svetainėje visuomenei skelbiami mokinių pasiekimai olimpiadose, konkursuose, varžybose, visi planavimo dokumentai ir ataskaitos (mokyklos, vadovo, lėšų).

Apibendrinant pateiktus duomenis, vertintojai daro išvadą, kad KK projekto lėšos panaudotos tikslingai ir efektyviai, atskaitomybė vykdoma atvirai, atsakingai ir yra veiksminga užtikrinant progimnazijos veiklos skaidrumą bei stiprinant progimnazijos, kaip besimokančios organizacijos, įvaizdį.  |
| 2.1 Ugdymo(si) organizavimas, 3 lygis | Klasės valdymas tinkamas.* KK projekto pirmo uždavinio *Plėtoti suasmeninto ugdymo sąlygas, atsižvelgiant į individualius kiekvieno mokinio poreikius* paveikiai įgyvendinamas daugelyje pamokų, kuriose vyravo tinkama darbinė aplinka: mokiniai buvo drausmingi, laikėsi tvarkos ir elgesio taisyklių, mokytojų reikalavimai buvo aiškūs ir suprantami daugeliui mokinių. Vertinimo metu stebėtų pamokų protokoluose pamokos aspektas *Klasės valdymas* išskirtas 10 (22,2 proc.) pamokų iš 45 stebėtų; kaip stiprus pamokos aspektas išskirtas 7 pamokose (70 proc.): 1b kl., 2b kl., 6b kl. lietuvių kalbos, 4c kl. matematikos, 6c kl. gamtos ir žmogaus ir 4b kl. soc.pedagogo užsiėmime. Šiose pamokose stebėtas visiems mokiniams paveikus klasės valdymas, geras mikroklimatas ir geri mokytojo mokinių santykiai, nukreipti į problemų sprendimą, paveikūs susitarimai.

Apibendrinant pateiktus duomenis, vertintojai daro išvadą, kad paveikus klasės valdymas, geri mokinių ir mokytojų santykiai kūrė gerą mikroklimatą, sudarė sąlygas siekti daugelio mokinių pažangos. |
| 3.1.Perspektyva ir bendruomenės susitarimai, 3 lygis | Sprendimų pagrįstumas tinkamas.* Mokykla įsivertinimą ir atskaitomybę laiko svarbiausia veiklos tobulinimo prielaida ir sąlyga. Mokyklos veiklos tobulinimo sprendimai priimami vadovaujantis sutarta bendros veiklos perspektyva, mokyklos veiklos įsivertinimo rezultatais ir bendromis diskusijomis. (žr. 1.1.Mokyklos pasiekimai ir pažanga. Aspektas *Rezultatyvumas* ir 3.1. Perspektyva ir bendruomenės susitarimai. Aspektas *Planų gyvumas*).
* Progimnazijos veiklos kokybės įsivertinimo grupė veikia planingai ir kryptingai: paveikiai nustatytos progimnazijos veiklos tobulinimo kryptys, nustatyti uždaviniai ir rodikliai. (žr. 1.1. Mokyklos pasiekimai ir pažanga. Aspektas *Rezultatyvumas*; *Stebėsenos sistemingumas* ir 3.1. Perspektyva ir bendruomenės susitarimai. Aspektas *Planų gyvumas*).
* Atsižvelgiant į veiklos kokybės įsivertinimo darbo grupės rekomendacijas, pasitelkus dalykų mokytojų grupes, progimnazijos tarybą, metodinę tarybą išdiskutuoti kiekybiniai ir kokybiniai pokyčių rodikliai. (žr.1.1. Mokyklos pasiekimai ir pažanga. Aspektas *Stebėsenos sistemingumas*).
* Numatyti vertinimo rodikliai padeda paveikiai įsivertinti veiklos pokytį ir stebėti poveikį progimnazijos pažangai. Pavyzdžiui, 2022 m. mokyklos įsivertinimo klausimynas, 2019 m., 2023 m. SEKA tyrimas, NMPP analizė, individualios pažangos stebėsena. Atsižvelgdama į gautus rezultatus, progimnazijos įsivertinimo grupė padarė išvadą, kad projekto veiklų tvarumas turi poveikį daugeliui bendruomenės narių progimnazijoje. Pokalbiuose mokytojai teigė, kad pripažįsta mokyklos veiklos įsivertinimą kaip įsipareigojimą veikti kartu dėl mokinių pažangos ir pasiekimų gerinimo.
* Įsivertinant progimnazijos MVTP kokybę, vadovaujamasi progimnazijos veiklos tobulinimo plano rodikliais. Progimnazijos 2023 metų tikslas ir uždaviniai, glaudžiai susieti su progimnazijos KK projekto veiklos tobulinimo plano kryptimis, tikslais ir uždaviniais bei numatytomis priemonėmis, numatomais rezultatais bei mokyklos ugdymo planu.

Apibendrinant pateiktus duomenis, vertintojai daro išvadą, kad bendruomenės priimami sprendimai pagrįsti, skiriamas sistemingas dėmesys mokyklos veiklos tobulinimui, įsivertinimui ir planavimui, kas padeda užtikrinti ne tik paveikų KK projekto, bet ir kitų ugdymo kokybei reikšmingų pokyčių įgyvendinimą.Tobulinimo kultūra yra labai gera.* Pagal KK projekto veiklas vyko mokymai „Mokinių ugdymo poreikių tenkinimas, naudojant kritinio mąstymo, IKT ir kinestetinio mokymosi metodus“ (3 moduliai), kurių metu mokytojai gilinosi į kritinio mąstymo ugdymą, jo taikymo galimybes. KK projekto įsivertinimo grupės nariai minėjo, kad mokytojai pamokose taiko TOC ir kinestetinį metodus. Tai vertintojai fiksavo daugelyje pamokų. (žr. 2.1. Ugdymo(si) organizavimas. Aspektas *Diferencijavimas, individualizavimas, suasmeninimas*).
* KK projekto lėšomis įvykdyta kvalifikacijos tobulinimo programa „Socialinių emocinių kompetencijų plėtojimas. Socialinio ir emocinio ugdymo integravimo įrankiai“ (įgyvendinti 2 moduliai). Vizito metu vertintojai fiksavo efektyvias priemones geram socialiniam emociniam mikroklimatui užtikrinti pamokų ir pertraukų metu. Pamokų metų – TOC ir kinestetinio metodo taikymą, pertaukų metų – disciplinuotą, gerais santykiai ir pagarba grįstą bendruomenės bendravimą.
* Progimnazijoje vykdomas paveikus kolegialus pamokų stebėjimas. Pokalbių su mokytojais metu, fiksuota, kad kolegos vieni kitiems pristato ir padeda taikyti TOC ir kinestetinį metodus, IKT įrankius.
* Progimnazijoje dirba 6 (12,7 proc.) mokytojai, 20 (42,6 proc.) vyresnieji mokytojai, 19 (40,4 proc.) mokytojai metodininkai, 2 (4,3 proc.) mokytojai ekspertai. Mokyklos administracija taiko veiksmingas priemones pedagogams tobulėti, užtikrindama tvarią tobulėjimo kultūrą.

Apibendrinant pateiktus duomenis, vertintojai daro išvadą, kad progimnazijos tobulinimo kultūra nukreipta į KK projekto įgyvendinimą, kas padeda užtikrinti sėkmingų veiklų tvarumą. |
| *Stiprieji mokyklos veiklos aspektai*  | Priimami sprendimai pagrįsti ir kryptingi. Tobulinimo kultūra yra labai gera.Atskaitomybė tinkama. |
| *Tobulintini mokyklos veiklos aspektai*  |  |

* 1. **Kaip užtikrinamas veiklų, lemiančių mokinių pažangą ir pasiekimus, tvarumas?**

**4.4.1. Veiklų, lemiančių mokyklos mokinių pažangą ir pasiekimus, tvarumas**

Vertintojai surinko duomenų, faktų ir argumentų, leidžiančių pagrįstai tikėtis sėkmingų, mokinių pažangą ir pasiekimus lemiančių veiklų tvarumo KK projekto įgyvendinimo laikotarpiu ir jam pasibaigus. Progimnazijos vadovai planuoja tęsti ir plėtoti pasiteisinusias veiklas, pavyzdžiui, ieškoti galimybių lietuvių k. ir matematikos pamokas ir toliau dalinti į grupes, toliau plėtoti apribojimų teorijos TOC įrankių, IKT bei kinestetinių metodų taikymą pamokose, organizuoti tikslines konsultacijas, klasėse dirbančių mokytojų metodinius susirinkimus, tobulinti integralaus ir patyriminio ugdymo organizavimą. Progimnazija pajėgi užtikrinti mokinio pažangos ir pasiekimų tvarumą, stiprindama lyderystę mokymuisi, tobulinimo kultūrą, pozityvų profesionalumą ir nuolatinį profesinį tobulėjimą.

Vertintojų komandos sutarimu, progimnazijos vadovų įsipareigojimas susitarimams, veiklos kryptingumas, pasidalyta lyderystė, tinkamas mokytojų įgytų kompetencijų taikymas praktikoje ir daugelio mokytojų pozityvus nusiteikimas kaitai ugdant skirtingų poreikių mokinius yra svarbiausi veiksniai, lemiantys veiklų tęstinumą ir pažangos tvarumo užtikrinimą.

**4.4.2.Veiklų, lemiančių mokyklos mokinių pažangą ir pasiekimus, tvarumo vertinimas**

|  |  |
| --- | --- |
| **Rodiklis, vertinimo lygis** | **Vertinimo pagrindimas** |
| 3.1. Perspektyva ir bendruomenės susitarimai, 4 lygis  | Vizijos bendrumas geras, veiklos kryptingumas yra veiksmingas.* Progimnazijos 2020–2024 m. strateginis planas numato prioritetines veiklos kryptis (*kokybiškas ugdymas ir kiekvieno mokinio individuali pažanga; pasidalinta atsakomybė),* veiklos sritis, perspektyvas ir tinkamai telkia įstaigos bendruomenę strateginiams tikslams įgyvendinti. Išsikelti strateginiai tikslai: *gerinti pamokos kokybę siekiant individualios mokinių pažangos; stiprinti kiekvieno mokyklos bendruomenės nario asmeninę atsakomybę už susitarimais pagrįstą saugią mokymo(si) aplinką; modernios, mokymąsi skatinančios aplinkos kūrimas;* padeda paveikiai siekti sutartos vizijos: *moderni, besimokanti, sumani, ambicinga Anykščių krašto progimnazija, kur saugu ir gera, įdomu mokytis, dirbti ir kurti kartu.* KK veiklos tobulinimo plano tikslas (*gerinti kiekvieno mokinio pasiekimus organizuojant šiuolaikines pamokas ir teikiant savalaikę pagalbą)* tinkamai atliepia progimnazijos planavimo dokumentuose numatytas perspektyvas ir užtikrina suplanuotų veiklų tvarumą.
* Progimnazijos KK projekto veiklos tobulinimo planas parengtas KK projekto įgyvendinimo grupei atlikus išsamią situacijos analizę. Pokalbiuose su Metodine taryba ir KK projekto įgyvendinimo grupe, paaiškėjo, kad rengiant KK projekto MVTP buvo siekiama išlaikyti veiklos nuoseklumo ir kryptingumo, t. y. tęsti strateginio plano veiklas: patyriminį, socialinį emocinį ugdymą, toliau plėtoti Apribojimų teorijos TOC įrankių (*loginės šakos, išgaruojančio konflikto debesies, ambicingo tikslo*) taikymą pamokose, stiprinti materialinę bazę, turtinant ją įvairiomis IKT ir skaitmeninėmis priemonėmis bei pastiprinti naujais kinestetinio ugdymo metodais, siekiant išlaikyti strateginio tikslo *(gerinti pamokos kokybę siekiant individualios mokinių pažangos)* tęstinumą vykdant KK projektą ir siekiant įgyvendinti išsikeltą tikslą – *gerinti kiekvieno mokinio pasiekimus organizuojant šiuolaikines pamokas ir teikiant savalaikę pagalbą.*
* Progimnazijoje įgyvendinamos KK veiklos tobulinimo plano priemonės sudarė galimybes veiksmingai įgyvendinti progimnazijos išsikeltus strateginius tikslus ir sustiprinti suasmenintą (*50 proc. užsienio kalbų pamokų ugdymo turinys ir užduotys individualizuojamos*) ir patyriminį mokymąsi (*30 proc. pasaulio pažinimo, gamtos ir žmogaus, biologijos pamokų vykdomi laboratoriniai-praktiniai eksperimentiniai patyriminiai darbai*), Apribojimų teorijos TOC metodų taikymą (*25 proc. lietuvių kalbos ir literatūros pamokų taikomi Apribojimų teorijos įrankiai švietime*) bei integralaus ugdymo organizavimą (*į 15 proc. 1–4 klasių ugdymo pamokų integruojamos skaitmeninės priemonės ir pamokos vyksta IKT kabinete*) ir kt. Svarbu paminėti ir tai, kad progimnazija, įgyvendindama MVTP laikėsi nuoseklumo: pirmaisiais KK projekto įgyvendinimo metais vyko mokymai (IKT įrankiai, kinestetiniai metodai, TOC įrankiai, SEU), priemonių įsigijimas; antraisiais metais – priemonių išbandymas ir taikymas. Veiklų tvarumui užtikrinti progimnazijos vadovai kartu su mokytojais planuoja toliau tęsti TOC ir kinestetinio ugdymo metodų taikymą, bus ieškoma galimybių 5 ir 8 klasėse skiriant papildomas matematikos pamokas, atsisakant nuo 5 klasės mokyti antros užsienio kalbos.
* KK projektas sudarė galimybę ne tik progimnazijos pedagoginei

bendruomenei įgyti papildomų ar patobulinti turimas kompetencijas įvairių metodų taikymo srityje, jas sėkmingai taikyti organizuojant šiuolaikines pamokas bei teikiant savalaikę pagalbą mokiniams, bet ir visai progimnazijos bendruomenei (*tėvams, mokiniams, mokytojams*) patobulinti Socialinio emocinio ugdymo kompetencijas.Apibendrinant pateiktus duomenis, vertintojai daro išvadą, kad progimnazijos veikla planuojama ir vykdoma veiksmingai, mokyklos strateginių ir KK veiklos tobulinimo plano tikslų bendrumas, priimamų sprendimų pagrįstumas orientuotas į ugdymo kokybės tobulinimą bei mokinių pasiekimų ir pažangos gerinimą. Tikėtina, kad progimnazijos turima patirtis kryptingai ir nuosekliai planuoti veiklą, sėkmingai prisidės prie KK projekto metu pasiektų rezultatų tvarumo ir veiklų tęstinumo užtikrinimo. |
| 3.2. Lyderystė,4 lygis | Pasidalyta lyderystė veiksminga, lyderystė mokymuisi paveiki, įsipareigojimas susitarimams kryptingas. Lyderystė yra vertinama kaip stiprusis progimnazijos veiklos aspektas.* Progimnazijos planavimo dokumentuose (2020–2024 m. strateginiame plane, 2021, 2022, 2023 m. veiklos planuose, ir veiklos tobulinimo plane) stebimas veiklų nuoseklumas ir tęstinumas (tikslų bendrumas, veiklų kryptingumas, priemonių vientisumas ir tęstinumas). Planų tikslai ir uždaviniai nukreipti į kokybiškos švietimo sistemos kūrimą, kurios tikslas – mokinių pasiekimų ir pažangos gerinimas.
* Susipažinus su progimnazijos veikla, darytina išvada, kad lyderystė ir vadyba daro reikšmingą įtaką ugdymo kokybei bei mokinių ugdymosi sėkmei užtikrinti. Progimnazijos vadovų komanda yra įsipareigojusi mokyklai – geba sutelkti bendruomenę strateginiams tikslams, veiklos planams įgyvendinti, skatina bendrystę ir pasitikėjimą. Direktorė kiekvieną rytą asmeniniu pavyzdžiu demonstruoja sutartas vertybes, pasitikdama mokyklos darbuotojus, mokytojus ir mokinius. Visa tai padeda kurti gerus progimnazijos bendruomenės santykius. 2020–2024 m. progimnazijos strateginio plano SSGG analizėje kaip progimnazijos stiprybė išskirtas aspektas geras progimnazijos bendruomenės mikroklimatas, bendradarbiavimas ir partnerystė*.* Pokalbiuose tiek mokytojai, tiek mokiniai minėjo, kad progimnazijoje jaučiasi gerai, jais pasitikima ir leidžiama veikti, mokiniams patinka čia mokytis, o mokytojai džiaugiasi galėdami čia dirbti.
* Progimnazijos vadovai inicijuoja KK projekto metu mokytojų sėkmingų patirčių sklaidą, analizuoja mokytojų profesinio tobulėjimo faktus, metinių pokalbių metu aptaria mokytojų priimtus įsipareigojimus, įgyvendinant KK projekto veiklas, stebi, analizuoja ugdymo(si) procesą ir mokinių pasiekimus, kartu priima sprendimus mokinių pasiekimams gerinti. Pažymėtina, kad beveik visi mokytojai atsakingai laikosi priimtų susitarimų, nes po pirmų KK projekto veiklų įgyvendinimo metų, visi pradinio ugdymo mokytojai pradėjo taikyti pamokose Apribojimų teorijos TOC įrankį ,,Loginė šaka“, padidėjo mokytojų procentinė dalis, pamokose naudojančių IT priemones ir įrankius – nuo 70 proc. iki 85 proc., taip pat padidėjo mokytojų, individualizuojančių ugdymo turinį ir užduotis nuo 21 proc. iki 23,3 proc.
* KK projekto lėšomis progimnazijoje įgyvendinami pokyčiai yra akivaizdūs. Bendruomenės nariai džiaugėsi atsinaujinusiomis mokyklos erdvėmis, šiuolaikiškai įrengtais pagalbos specialistų kabinetais, patyriminio ugdymo organizavimu, įsigytomis mokymo priemonėmis, galimybe dalinti klases į grupes, skiriant daugiau dėmesio individualiam mokinių mokymusi, mokinių pažintinių gebėjimų stiprinimu, mokytojų nuolatiniu profesiniu tobulėjimu ir kolegialiu mokymusi. Pokalbyje mokytojai patikino, kad KK projekto metu kryptingai patobulintos kompetencijos pasibaigus projektui niekur nedings ir bus sėkmingai taikomos praktikoje.

Apibendrinant pateiktus duomenis, vertintojai daro išvadą, kad tiek dokumentuose, tiek kasdieniame mokyklos gyvenime vertintojai fiksavo veiksmingą progimnazijos vadovų bendruomenės telkimą siekti bendrų tikslų, aukštesnių mokinių mokymosi pasiekimų ir pažangos. Mokytojai pasitiki savo formaliais mokyklos vadovais, kaip partneriais, pagalbininkais ir patarėjais, todėl progimnazijos lyderystė, užtikrinanti veiklos pokyčių tvarumą, yra stiprusis progimnazijos veiklos aspektas. |
| 3.4.Veikimas kartu, 3 lygis | Tinkama bendradarbiavimo kultūra ir kryptingas kolegialus mokymasis.* Progimnazijoje stiprėja bendradarbiavimo kultūra. KK projekto įgyvendinimo laikotarpiu padidėjo mokytojų, taikančių Apribojimų teorijos TOC įrankius pamokose, skatinančius mokinių kritinį mąstymą, procentinė dalis (nuo 5 proc. iki 50 proc.). Pokalbyje tiek mokyklos vadovai, tiek mokytojai džiaugėsi mokytojų bendryste ir pagalba vienas kitam, nes vyko glaudus bendradarbiavimas tarp mokytojų stebint pamokas ir teikiant pagalbą, patariant ir pakonsultuojant kolegas, mokytojų, kurie jau turėjo įrankių taikymo patirties. Paveikiai vyko bendradarbiavimas tarp mokytojų planuojant integruotas veiklas / pamokas, tačiau pokalbio metu mokytojai pripažino, kad dar reikėtų aiškesnių susitarimų ir kryptingesnio planavimo.
* Vertintojai, kalbėdamiesi su progimnazijos bendruomenės atstovais, daro išvadą, kad progimnazijos personalą sieja stiprus tapatumo jausmas su įstaiga, jie geba susivienyti ir darniai siekti užsibrėžtų tikslų. Pokalbiuose mokytojai, mokiniai, tėvai/globėjai patvirtino, kad KK projekto metu įgyvendinamos veiklos dar labiau padėjo sutelkti progimnazijos bendruomenę: paveikiai sudaromos įvairios darbo grupės, kurios bendradarbiauja spręsdamos su progimnazijos veikla susijusius klausimus, priima sprendimus bei kolegialiai tardamiesi įgyvendina KK projekto veiklas. Bendradarbiavimo kultūra padeda paveikiai siekti KK veiklos tobulinimo plano tikslų.
* Progimnazijoje veiksmingai diegiamas kolegialaus mokymosi principas (Kolega-kolegai). Puoselėjant kolegialaus mokymosi ir savitarpio pagalbos kultūrą, mokytojai yra sutarę per trimestrą stebėti 1–2 pamokas pagal iš anksto sutartą pamokų stebėjimo tikslą, jas aptarti, reguliariai vyksta mokytojų metodinių grupių pasitarimai, kuriuose dalijamasi informacija iš seminarų ir praktinės veiklos, diegiant patyriminį ugdymą, taikant kinestetinio ugdymo metodus ir kt. Kolegialaus pamokos stebėsenos intensyvumą parodo Mokyklos veiklos (2021 m., 2022 m.) ataskaitų duomenys: 2021 m. kolegialiai stebėta 17 pamokų, 2022 m. – 22 pamokos.
* Vizito metu vertintojai fiksavo kryptingai įgyvendinamą kolegialaus mokymosi ir grįžtamojo ryšio praktiką. Pokalbyje mokytojai aiškiai įvardijo susitarimus, kurių laikosi planuodami ir vesdami pamokas, akcentavo, kad progimnazijoje yra susitarta dėl šiuolaikinės pamokos požymių. Mokykloje ugdomosios veiklos stebėsena yra pagrįstas šių susitarimų laikymusi. Pokalbiuose mokiniai tvirtino pastebintys, kad KK projekto metu pamokos darosi įdomesnės, šiuolaikiškesnės, ypač taikant ugdymo(si) procese skaitmenines mokymo priemones. Progimnazijos vadovai pastebi, kad kolegialus mokytojų bendradarbiavimas, dalijimasis gerąja darbo praktika, veiksmingai gilina jų metodinius ir praktinius įgūdžius, gerina ugdomosios veiklos kokybę ir sukuria sąlygas kiekvieno profesinei ūgčiai.

Apibendrinant pateiktus duomenis, vertintojai daro išvadą, kad veikimas kartu yra tinkamas, nes KK projekto laikotarpiu išaugo mokytojų pasitikėjimas savo jėgomis, sustiprėjo bendradarbiavimo kultūra ir įsitraukimas į progimnazijos vykdomas veiklas. |
| 3.7. Kompetencija, 3 lygis | Pozityvus profesionalumas yra tinkamas.* Progimnazijoje dirba aukštos kvalifikacijos ir ilgametę darbo patirtį turintys pedagogai. Dauguma (85 proc.) mokytojų turi 20 ir daugiau metų pedagoginio darbo stažo. Progimnazijos mokytojai išmano savo ugdymo sritį, mokomus dalykus, domisi ir seka naujoves, stengiasi dirbti šiuolaikiškai, įdomiai bei pripažinti mokinių ugdymosi poreikių įvairovę. Tai patvirtina stebėtų pamokų aspekto *Vadovavimas kiekvieno mokinio ugdymuisi* vertinimas, nes daugumoje (86,6 proc.) pamokų jis vertintas gerai ir labai gerai.

Analizuojant pamokų kokybės vertinimo rezultatus pagal mokytojų turimas kvalifikacines kategorijas, pastebėta, kad stebėtų pamokų įvertinimo vidurkiai iš dalies rodo tiesiogines pamokos kokybės sąsajas su mokytojų turima kvalifikacine kategorija – kuo aukštesnė mokytojo kvalifikacinė kategorija, tuo aukštesni pamokų įvertinimo vidurkiai. Mokytojų ekspertų vestų pamokų įvertinimo vidurkis yra 3,8, mokytojų metodininkų – 2,99, vyr. mokytojų – 3,17, mokytojų – 2,80 (žr. priedas 2). Pastebėta, kad metodininko kvalifikacinę kategoriją turinčių mokytojų pamokos vidurkis 0,18 dalimi žemesnis nei turinčių vyresniojo mokytojo kvalifikacinę kategoriją. Panaši tendencija stebima ir vertinant pamokų kokybės vertinimo rezultatus pagal mokytojų pedagoginio darbo stažą, aukščiausi vidurkiai yra mokytojų, kurių darbo stažas 21–30 m. (3,28), o mokytojų, turinčių darbo stažą nuo 31 m. ir daugiau (3,16) 0,12 dalimi mažesnis, toliau vertinimo vidurkiai pasiskirstę nuosekliai: 11–20 m. (2,88) bei 0–10 m. (2,40). Taip pat svarbu paminėti ir tai, kad mokytojų kviestinių pamokų vertinimo vidurkis (3,14) tik 0,05 dalimi aukštesnis už nekviestinių pamokų (3,09) vidurkį ir tai rodo gerą mokytojų profesinį meistriškumą. * Pokalbyje su progimnazijos vadovais ir Metodinės tarybos nariais buvo patvirtinta, kad pedagogai nuolat domisi ir seka naujoves, nebijo pokyčių, eksperimentuodami ir remdamiesi inovatyviomis kolegų patirtimis ieško ugdymo(si) problemų sprendimo, geba atnaujinti savo kompetencijas. Analizuodami savo veiklą ir ją aptardami su progimnazijos vadovais, prisiima įsipareigojimus dėl savo veiklos tobulinimo ir siekia dirbti kuo geriau. Tai patvirtinta ir vertintų pamokų aspekto *Ugdymosi aplinkos* vertinimo vidurkis – 3,51.

Apibendrinant pateiktus duomenis, vertintojai daro išvadą, kad mokytojų kompetencija paveiki, pedagogai išmano savo ugdymo sritį ir siekia dirbti kuo geriau. Tikėtina, kad pozityvus mokytojų profesionalumas, jų nuostatos ir siekis dirbti šiuolaikiškai padės siekti ugdymo(si) kokybės ir užtikrins mokinių pažangos ir pasiekimų tvarumą. |
| 3.8. Nuolatinis profesinis tobulėjimas3 lygis | Nuolatinis profesinis tobulėjimas yra tinkamas. * Kiekvienais metais mokytojai įsivertina savo veiklą, pildydami savianalizės anketas. Individualiuose pokalbiuose su mokyklos vadovais aptaria mokytojo darbo sėkmes, iškylančias problemas, kvalifikacijos tobulinimo poreikį ir galimybes, įsipareigoja progimnazijai ir susitaria dėl rezultatų. Pokalbiuose su Metodinės tarybos nariais, mokytojais pasitvirtino progimnazijos vadovų įžvalgos, kad daugumos pedagogų asmeninis meistriškumas, paremtas nuostata – kuo geriau atlikti savo darbą ir siekti nuolatinio tobulėjimo – yra reikšmingas siekiant, kad KK projektas progimnazijoje būtų įgyvendintas sėkmingai.
* Pokalbyje progimnazijos vadovais, KK projekto įgyvendinimo grupės, Metodinės tarybos nariai teigė, kad mokytojai siekia tobulinti savo profesines kompetencijas, bendradarbiauja tarpusavyje. Progimnazijos vadovai sudaro sąlygas asmeninio meistriškumo augimui mokantis įvairiuose kursuose, seminaruose, bendradarbiaujant su kolegomis iš kitų mokyklų ir savivaldybių, taip pat dalyvaudami įvairiuose projektuose. Mokytojai yra susitarę dėl geros pamokos bruožų, siekia nuolatinio tobulėjimo. Įgytas žinias, naujus metodus pritaiko pamokose. Kaip jau minėta aukščiau (rodiklio 3.1*. Optimalus išteklių paskirstymas* aprašyme), vertinimo savaitę 57,7 proc. stebėtų pamokų mokytojai veiksmingai naudojosi skaitmeninių mokymo(si) priemonių, IKT teikiamomis galimybėmis: skatino aktyvesnę mokinių veiklą, siekė vizualizuoti aiškinimą, papildyti ir konkretizuoti vadovėlio medžiagą, leido įdomiau integruoti ugdymo turinį, įsivertinti savo mokymąsi ir kt. Metodinės tarybos nariai teigė, kolegialus mokymasis ir bendradarbiavimas turėtų užtikrinti KK projekto metu įgyvendintų veiklų tvarumą.

Vertintojai konstatuoja, kad progimnazijos mokytojų nuolatinis profesinis tobulėjimas (reiklumas sau, atkaklumas ir nuoseklumas) yra paveikus siekiant KK projekto suplanuotų tikslų ir daro reikšmingą įtaką progimnazijos pažangai ir mokinių kompetencijų ugdymui. |
| *Stiprieji mokyklos veiklos aspektai*  | Veiklos kryptingumas užtikrina veiklų tęstinumą.Pedagoginės bendruomenės įsipareigojimas susitarimams.Atkaklumas ir nuoseklumas bei kolegialus mokymasis užtikrina mokytojų meistriškumo augimą. |
| *Tobulintini mokyklos veiklos aspektai*  | Lyderystė mokymuisi, siekiant kiekvieno mokinio pažangos. |

1. **REKOMENDACIJOS DĖL MOKYKLOS PAŽANGOS KRYPTINGUMO IR VEIKLOS TVARUMO UŽTIKRINIMO**

Anykščių Antano Vienuolio progimnazijai:

1. Stiprinti mokinių pažangos ir pasiekimų pamatavimą pamokoje: skatinti mokinius planuoti individualius pasiekimus ir jų įsivertinimą, taikant mokinių pasiekimų ir vertinimo įrankius, metodus, padedančius kiekvienam mokiniui tikslingai siekti žinių, kompetencijų, didinant asmeninę mokinio atsakomybę už mokymosi rezultatus.
2. Veiksmingai pamokose taikyti „Kokybės krepšelio“ projekto metu įgytas žinias apie diferencijavimą, individualizavimą ir suasmeninimą pamokose, atsižvelgiant į kiekvieno mokinio interesus, poreikius ir galimybes, taikant aktyvinančius, mokinių įsitraukimą, bendradarbiavimą bei mokymosi motyvaciją skatinančius mokymo metodus.
3. Siekiant minėtų pokyčių, nuosekliai remtis turima paveikia progimnazijos patirtimi: veiklos kryptingumu, sprendimų pagrįstumu, bendruomenės susitarimais, mokytojų pozityviu profesionalumu bei veikimu kartu plėtoti kolegialų mokymąsi.

Anykščių rajono savivaldybei:

1. Atsižvelgiant į tai, kad progimnazija sėkmingai įgyvendina „Kokybės krepšelio“ projekto veiklas ir dalyvauja švietimo pažangos programoje „Tūkstantmečio mokykla“ (tikslas – „Kiekvienas Lietuvos vaikas turi galimybę mokytis šiuolaikiškoje ir atviroje mokykloje), savivaldybės vykdomajai institucijai:
	1. Apsvarstyti ir teikti Savivaldybės tarybai siūlymą skirti papildomai lėšų progimnazijos vidaus patalpoms renovuoti bei papildomiems mokytojo padėjėjo bei kitiems pagalbos mokiniui specialistų etatams steigti.
	2. Derinant progimnazijos 2023–2024 ir 2024–2025 mokslo metų ugdymo planus, plėtojant sėkmingai įgyvendinamą „Kokybės krepšelio“ projekto veiklą, kai suasmeninant ugdymą(si) pagal mokinių individualius poreikius per lietuvių kalbos ir matematikos pamokas 3 ir 4 klasių mokiniai buvo padalinami į grupes, pritarti progimnazijos siūlymams tęsti šią veiklą penktose klasėse, skiriant papildomas lietuvių kalbos ir literatūros bei matematikos pamokas.

**PRIEDAI**

**Pamokų vertinimas pagal atskirus pamokos aspektus (N=45)**

1 lentelė

|  |  |  |  |  |  |
| --- | --- | --- | --- | --- | --- |
| Pamokos aspektas | Labai gerai | Gerai | Patenkinamai | Prastai | Pamokos aspekto vertinimo vidurkis |
| Ugdymo(si) aplinkos | 26 pamokos*57,8 proc.* | 16 pamokų*35,6 proc.* | 3 pamokos*6,6 proc.* | 0 pamokų*0,0 proc.* | 3,51 |
| Vadovavimas kiekvieno mokinio ugdymuisi | 16 pamokų*35,6 proc.* | 23 pamokos*51,1 proc.* | 6 pamokos*13,3 proc.* | 0 pamokų*0,0 proc.* | 3,22 |
| Mokymosi patirtys | 13 pamokų*28,9 proc.* | 22 pamokos*48,9 proc.* | 10 pamokų*22,2 proc.* | 0 pamokų*0,0 proc.* | 3,07 |
| Vertinimas ugdant | 9 pamokos*20,0 proc.* | 23 pamokos*51,1 proc.* | 13 pamokų*28,9 proc.* | 0 pamokų*0,0 proc.* | 2,91 |
| Kiekvieno mokinio pažanga ir pasiekimai | 7 pamokos*15,6 proc.* | 23 pamokos*51,1 proc.* | 15 pamokų*33,3 proc.* | 0 pamokų*0,0 proc..* | 2,82 |

**Pamokų vertinimas pagal mokytojo kvalifikacinę kategoriją (N=45)**

2 lentelė

|  |  |  |  |  |  |  |
| --- | --- | --- | --- | --- | --- | --- |
| Mokytojo kvalifikacinė kategorija | Ugdymo(si) aplinkos | Vadovavimas kiekvieno mokinio ugdymuisi | Mokymosi patirtys | Vertinimas ugdant | Kiekvieno mokinio pažanga ir pasiekimai | Vidurkis |
| Mokytojas | 3,50 | 3,00 | 2,50 | 2,50 | 2,50 | 2,80 |
| Vyresnysis mokytojas | 3,56 | 3,33 | 3,11 | 2,94 | 2,89 | 3,17 |
| Metodininkas | 3,41 | 3,05 | 3,00 | 2,82 | 2,68 | 2,99 |
| Ekspertas | 4,00 | 4,00 | 3,67 | 3,67 | 3,67 | 3,80 |

**Pamokų vertinimas pagal mokytojo darbo stažą (N=45)**

3 lentelė

|  |  |  |  |  |  |  |
| --- | --- | --- | --- | --- | --- | --- |
| Darbo stažas | Ugdymo(si) aplinkos | Vadovavimas kiekvieno mokinio ugdymuisi | Mokymosi patirtys | Vertinimas ugdant | Kiekvieno mokinio pažanga ir pasiekimai | Vidurkis |
| 0–10 m. | 3,00 | 3,00 | 2,00 | 2,00 | 2,00 | 2,40 |
| 11–20 m. | 3,40 | 2,90 | 2,90 | 2,70 | 2,50 | 2,88 |
| 21–30 m. | 3,70 | 3,40 | 3,30 | 3,00 | 3,00 | 3,28 |
| 31 m. ir daugiau | 3,50 | 3,29 | 3,08 | 3,00 | 2,92 | 3,16 |

**Pamokų vertinimas pagal paradigmą (N=45)**

4 lentelė

|  |  |  |  |  |  |  |
| --- | --- | --- | --- | --- | --- | --- |
| Pamokos paradigma | Ugdymo-(si) aplinkos | Vadovavimas kiekvieno mokinio ugdymuisi | Moky-mosi patirtys | Vertinimas ugdant | Kiekvieno mokinio pažanga ir pasiekimai | Vidurkis |
| Mokymo (tradicinė) | 2,92 | 2,50 | 2,42 | 2,25 | 2,17 | 2,45 |
| Bandoma dirbti šiuolaikiškai | 3,56 | 3,06 | 3,06 | 2,83 | 2,72 | 3,04 |
| Mokymosi (šiuolaikinė) | 3,93 | 4,00 | 3,60 | 3,53 | 3,47 | 3,71 |

**Pamokų vertinimas pagal dalykų blokus (N=45)**

5 lentelė

|  |  |  |  |  |  |  |
| --- | --- | --- | --- | --- | --- | --- |
| Dalykai | Ugdymo(si) aplinkos | Vadovavimas kiekvieno mokinio ugdymuisi | Mokymosi patirtys | Vertinimas ugdant | Kiekvieno mokinio pažanga ir pasiekimai | Vidurkis |
| Dorinis ugdymas | 3,00 | 3,00 | 3,00 | 2,00 | 2,00 | 2,60 |
| Lietuvių k. (gimtoji) | 3,60 | 3,40 | 3,13 | 3,07 | 2,87 | 3,21 |
| Užsienio k. | 3,60 | 3,00 | 3,20 | 2,80 | 2,60 | 3,04 |
| Matematika | 3,57 | 3,57 | 3,43 | 3,14 | 3,14 | 3,37 |
| Socialinis ugdymas | 3,40 | 3,40 | 3,00 | 3,00 | 3,20 | 3,20 |
| Gamtamoksli-nis ugdymas | 3,60 | 3,00 | 3,00 | 3,00 | 2,80 | 3,08 |
| Meninis ugdymas ir technologijos | 3,33 | 2,67 | 2,67 | 2,33 | 2,33 | 2,67 |

**Pamokų vertinimas pagal raktinius žodžius (N=45)**

6 lentelė

|  |  |  |  |  |  |
| --- | --- | --- | --- | --- | --- |
| Pamokos aspektas | Labai gerai | Gerai | Patenkinamai | Prastai | Stiprus aspektas |
| Rezultatyvumas | 0 pamokos*0,0 proc.* | 6 pamokos*13,3 proc.* | 6 pamokos*13,3 proc.* | 0 pamokų*0,0 proc.* | 0 pamokų*0,0 proc.* |
| Stebėsenos sistemingumas | 0 pamokos*0,0 proc.* | 5 pamokos*11,1 proc.* | 6 pamokos*13,3 proc.* | 0 pamokų*0,0 proc.* | 3 pamokos*6,7 proc.* |
| Pasiekimų ir pažangos pagrįstumas | 9 pamokos*20,0 proc.* | 6 pamokos*45,6 proc.* | 17 pamokų*37,8 proc.* | 0 pamokų*0,0 proc.* | 11 pamokų*24,4 proc.* |
| Diferenijavimas, individualizavimas, suasmeninimas | 3 pamokos*6,7 proc.* | 6 pamokos*13,3 proc.* | 18 pamokų*40,0 proc.* | 0 pamokų*0,0 proc.* | 7 pamokos15,6 *proc.* |
| Ugdymo (si) integralumas | 9 pamokos*20,0 proc.* | 20 pamokų*44,4 proc.* | 6 pamokos*13,3 proc.* | *0,0 proc.* | 26 pamokos*57,8 proc.* |
| Įvairovė | 9 pamokos*20,0 proc.* | 11 pamokos*24,4 proc.* | 5 pamoka*11,1 proc.* | 0 pamokų | 18 pamokų*40,0 proc.* |
| Klasės valdymas | 3 pamokos*6,7 proc.* | 5 pamokos11,1 proc. | 2 pamokos*4,4 proc.* | *0,0 proc.* | 7 pamokos15,6 *proc.* |
| Planų gyvumas | 5 pamokos*11,1 proc.* | 20 pamokų44,4 proc. | 2 pamokos*4,4 proc.* | 0 pamokų | 24 pamokos*21,1 proc.* |
| Optimalus išteklių paskirstymas | 23 pamokos51,1 proc. | 14 pamokų31,1 proc. | 3 pamokos*6,7 proc.* | *0,0 proc.* | 39 pamokos86,7 proc. |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**